open-index/open-wikipedia-markdown huggingface dataset:
അറുപത്തിനാല് ഗ്രാമങ്ങൾ

ദക്ഷിണദേശത്ത് കുടിയേറിയ ബ്രാഹ്മണർ ക്രിസ്ത്വബ്ദം പത്താംനൂറ്റാണ്ടോടെ തുളുനാട്ടിലും കേരളത്തിലുമായി അറുപത്തിനാല്‌ ഗ്രാമങ്ങൾ സ്ഥാപിച്ചു എന്ന് വിശ്വസിക്കപ്പെടുന്നു. പരശുരാമൻ കേരളത്തെ സൃഷ്ടിച്ചുവെന്നും അറുപത്തിനാല് ബ്രാഹ്മണഗ്രാമങ്ങളായി ഭാഗിച്ചുവെന്നുമാണ്‌ ഐതിഹ്യം പറയുന്നത്. കേരളോത്പത്തികഥകൾ പ്രകാരം കേരളം പഴയ തുളുനാട് കൂടി ഉൾപ്പെടുന്ന ഗോകർണ്ണം മുതൽ കന്യാകുമാരിവരെയുള്ള ഈ പ്രദേശമാണ്‌‌. ഇവയിൽ 32 ഗ്രാമങ്ങളാണ്‌ ആധുനികകേരളത്തിൽ ഉൾപ്പെടുന്നത്. താഴെപ്പറയുന്നവയാണ് അറുപത്തിനാലു ഗ്രാമങ്ങൾ:

#ഗോകർണ്ണം
#ഗോമടം
#കാരവള്ളി
#കല്ലൂർ
#എപ്പന്നൂർ
#ചെമ്പന്നൂർ
#കടലൂർ
#കല്ലന്നൂർ
#കാര്യച്ചിറ
#വൈയൽച്ചിറ
#തൃക്കണ്ണി
#തൃക്കട്ട
#തൃക്കൺപാല
#തൃച്ചോല
#കൊല്ലൂർ
#കോമലം
#വെള്ളാര
#വെങ്ങാട്
#പെൻ‌കരം
#ചൊങ്ങൊട്
#കോഡടീശ്വരം
#മഞ്ചേശ്വരം
#ഉടുപ്പി
#ശങ്കരനാരായണം
#കൊട്ടം
#ശ്രീവല്ലി
#മൊറാ
#പഞ്ച
#പിട്ടല
#കുമാരമംഗലം
#അനന്തപുരം
#കർണ്ണപുരം
#പയ്യന്നൂർ
#പെരുഞ്ചെല്ലൂർ
#കരിക്കാട്
#ഈശാനമംഗലം
#ആലത്തൂർ
#കരിന്തൊളം
#പന്നിയൂർ (ഭാരതപ്പുഴക്ക് തെക്ക്)
#ചൊവ്വരം (ശുകപുരം)
#ശിവപുരം (തൃശിവപേരൂർ)
#പെരുമനം
#ഇരിങ്ങാലക്കുട
#പറവൂർ
#ഐരാണിക്കുളം
#മൂഴിക്കുളം
#അടവൂർ
#ചെങ്ങമനാട്
#ഉളിയന്നൂർ
#കഴുതനാട്
#കളപ്പൂർ
#ഇളിഭ്യം
#ചുമണ്ണ
#ആവട്ടത്തൂർ
#കാടക്കറുക
#കിടങ്ങൂർ
#കുമാരനല്ലൂർ
#കവിയൂർ
#ഏറ്റുമാനൂർ
#നിമ്മണ്ണ
#വെണ്മണി
#ആറന്മുള
#തിരുവല്ല
#ചെങ്ങന്നൂർ

## കേരളോല്പത്തിയിലെ തെക്ക് 32
64 നാലു ഗ്രാമങ്ങളെ പയസ്വനി പെരുമ്പുഴെക്ക് വടക്ക് 32 ഗ്രാമവും, അതിന്റെ തെക്ക് 32 ഗ്രാമവും ആയിട്ടാണ് വിഭജിച്ചത്. അവയിൽ പയസ്വിനിപ്പുഴ മുതൽ കന്യാകുമാരി വരെയുള്ള തെക്കൻ ഭാഗത്തെ 32 ഗ്രാമങ്ങൾ ഇങ്ങനെയാണ്.

; കരുമാൻ പുഴയ്ക്കു വടക്ക് (10 ഗ്രാമങ്ങൾ)
#പയ്യന്നൂർ
# പെരിഞ്ചെല്ലൂർ
# കരിക്കാട്ടു
# ഈശാനമംഗലം
# ആലത്തൂർ
# കരിന്തൊളം
# തൃശ്ശിവപേരൂർ
# തൃച്ചമ്പേരൂർ
# പെരുമാനം
# പന്നിയൂർ
# ചൊവ്വരം
; കരുമാൻ പുഴക്ക് തെക്ക് പുണ്യാറ്റിന്നു വടക്ക് (12 ഗ്രാമങ്ങൾ)
# പറവൂർ
# ഐരാണിക്കുളം
# മൂഷികക്കുളം
# ഇരിങ്ങാണിക്കുടം
# അടവൂർ
# ചെങ്ങനാടു
# ഉളിയന്നൂർ
# കഴുതനാടും
# കുഴയൂർ 
# ഇളിഭ്യം
# ചാമുണ്ട
# ആവട്ടിപ്പുത്തൂർ 
; പുണ്യാറ്റിന്നു തെക്ക് കന്യാകുമാരിക്ക് വടക്ക് (10 ഗ്രാമങ്ങൾ) 
# കിടങ്ങൂർ
# കാടുകറുക
# കാരനെല്ലൂർ
# കവിയൂർ
# ഏറ്റുമാനൂർ
# നിർമ്മണ്ണു
# ആണ്മണി
# ആണ്മലം, അമ്മളം, മംഗലം
# ചെങ്ങനിയൂർ
# തിരുവില്വായി 

## അവലംബം
കാരുണ്യം (ചലച്ചിത്രം)

എ.കെ. ലോഹിതദാസിന്റെ സംവിധാനത്തിൽ ജയറാം, മുരളി, നെടുമുടി വേണു, ദിവ്യ ഉണ്ണി എന്നിവർ പ്രധാനവേഷങ്ങളിൽ അഭിനയിച്ച് 1997-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***കാരുണ്യം***. കാവ്യചന്ദ്രികയുടെ ബാനറിൽ അസീസ്, അവുസേപ്പച്ചൻ എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് കാവ്യചന്ദ്രിക റിലീസ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് എ.കെ. ലോഹിതദാസ് ആണ്.

## അഭിനേതാക്കൾ

## സംഗീതം
ഗാനരചന, സംഗീതം എന്നിവ നിർവ്വഹിച്ചത് കൈതപ്രം ദാമോദരൻ നമ്പൂതിരി ആണ്. പശ്ചാത്തലസംഗീതം ജോൺസൺ ഒരുക്കിയിരിക്കുന്നു. ഗാനങ്ങൾ ജോണി സാഗരിഗ വിപണനം ചെയ്തിരിക്കുന്നു. 
; ഗാനങ്ങൾ
# മറക്കുമോ നീയെന്റെ – കെ.ജെ. യേശുദാസ്
# പൂമുഖം വിടർന്നാൽ – കെ.ജെ. യേശുദാസ്
# വലം പിരി ശംഖിൽ – കെ.ജെ. യേശുദാസ്
# മറഞ്ഞുപോയതെന്തേ – കെ.ജെ. യേശുദാസ്
# മറക്കുമോ നീയെന്റെ – കെ.എസ്. ചിത്ര
# ദൈവമേ നിന്റെ ദിവ്യകാരുണ്യം – കെ.ജെ. യേശുദാസ്, മാസ്റ്റർ ദീപാങ്കുരൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''കാരുണ്യം''  – മലയാളസംഗീതം.ഇൻഫോ

വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലോഹിതദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
ഡേവിഡ് വാറൻ

ഫ്ലൈറ്റ് ഡാറ്റാ റെക്കോർഡറിന്റെ ഉപജ്ഞാതാവായ ഓസ്ട്രേലിയൻ ശാസ്ത്രജ്ഞനാണ് **ഡേവിഡ് വാറൻ** (**David Ronald de Mey Warren** )  (20 മാർച്ച് 1925 – 19 ജൂലൈ 2010) ]].

## ജീവിതരേഖ
ഓസ്‌ട്രേലിയയ്ക്ക് വടക്കുകിഴക്കായുള്ള ഗ്രൂട്ട് ദ്വീപിൽ 1925-ലാണ് ഡേവിഡ് വാറൻ ജനിച്ചത്. എട്ടു വയസ്സായപ്പോൾ അച്ഛൻ വിമാനാപകടത്തിൽ മരിച്ചു. അദ്ദേഹം കയറിയ തപാൽ വിമാനം ബാസ് കടലിടുക്കിൽ തകർന്നു വീഴുകയായിരുന്നു. ഓസ്‌ട്രേലിയയിലെ ഏറ്റവുമാദ്യത്തെ വിമാനാപകടങ്ങളിൽ ഒന്നായിരുന്നു അത്. 1953-ൽ ലോകത്തെ ആദ്യ വാണിജ്യ യാത്രാവിമാനാപകടമുണ്ടായപ്പോഴാണ് ഡേവിഡ് വാറനിൽ 'ബ്ലാക്ക് ബോക്‌സ്' എന്ന ആശയം ജനിക്കുന്നത്.
സിഡ്‌നി സർവകലാശാലയിൽനിന്നു ബിരുദം നേടി, അമച്വർ റേഡിയോ നിർമ്മാണവും ഗവേഷണങ്ങളുമായി തുടർന്ന് പ്രതിരോധ വകുപ്പിൽ ജോലി നോക്കിയ വാറൻ 1953-ലെ 'കോമറ്റ്' വിമാന ദുരന്തം അന്വേഷിക്കുന്ന സംഘത്തിലുണ്ടായിരുന്നു. രക്ഷപ്പെട്ടവരോ ദൃക്‌സാക്ഷികളോ ഇല്ലാത്തതുകൊണ്ട് അപകട കാരണം ദുരൂഹമായിരുന്നു. യാത്രാവേളയിലെ വിവരങ്ങളും കോക്പിറ്റിലെ ശബ്ദവും രേഖപ്പെടുത്തി വെക്കുന്ന ഉപകരണം വിമാനത്തിലുണ്ടാവുകയും വിമാനം തകർന്നാലും തകരാത്ത രീതിയിൽ അതിനെ സജ്ജമാക്കുകയും ചെയ്താൽ അപകടകാരണത്തെപ്പറ്റി സൂചന ലഭിക്കുമെന്ന് അദ്ദേഹത്തിനു തോന്നി. അങ്ങനെയാണദ്ദേഹം 'ബ്ലാക്ക് ബോക്‌സ്' ഫ്ലൈറ്റ് ഡാറ്റാ റെക്കോർഡർനിർമ്മിക്കുന്നത്.

തത്കാലം ഒരുപയോഗവുമില്ലാത്ത ഉപകരണമെന്ന് പറഞ്ഞ് ഓസ്‌ട്രേലിയൻ വ്യോമയാന മന്ത്രാലയം ബ്ലാക്ക് ബോക്‌സിനെ തള്ളിക്കളഞ്ഞു. 1958-ൽ ഓസ്‌ട്രേലിയ സന്ദർശിച്ച ബ്രിട്ടീഷ് ഉദ്യോഗസ്ഥനാണ് അതിന്റെ സാധ്യതകൾ മനസ്സിലാക്കിയതും അതിന് ബ്ലാക്ക് ബോക്‌സ് എന്ന് പേരിട്ടതും. നിറം നോക്കിയല്ല 'മാന്ത്രിക ശക്തിയുള്ളത്' എന്ന അർഥത്തിലാണ് ആ പേര് നൽകിയത്. 1960-ൽത്തന്നെ ഓസ്ട്രലിയ വിമാനങ്ങളിൽ ബ്ലാക്ക് ബോക്‌സ് നിർബന്ധമാക്കി. പിന്നാലെ മറ്റു രാജ്യങ്ങളും അതു പിന്തുടർന്നു. ലോകത്തെവിടെയും വിമാനാപകടമുണ്ടായാൽ ഇന്നും ആദ്യം അന്വേഷിക്കുക ബ്ലാക്ക് ബോക്‌സാണ്.

മെൽബണിലെ പ്രതിരോധ ഗവേഷണ കേന്ദ്രത്തിൽ മുഖ്യ ഗവേഷകനായി ജോലി നോക്കിയ വാറന് 2002-ൽ ഓസ്‌ട്രേലിയയുടെ പരമോന്നത പദവി ലഭിച്ചു.

## പുരസ്കാരങ്ങൾ
2002 ൽ അദ്ദേഹത്തെ Order of Australia (AO) യുടെ  ഓഫീസർ ആയി ആസ്ത്രേലിയൻ ദിവസത്തിൽ പ്രഖ്യാപിക്കുകയുണ്ടായി. 

അദ്ദേഹത്തിന്റെ വൈമാനിക വ്യവസായത്തിനു നൽകിയ സംഭാവനകൾ മാനിച്ച് ,  നവംബർ 2008, ൽ  ക്വാണ്ടാസ്  തങ്ങളുടെ ഒരു എയർ ബസ് A380  വിമാനം ഡൊ. വാറന്റെ പേരിൽ നാമകരണം ചെയ്യുകയുണ്ടായി. 
## അവലംബം

## പുറത്തേക്കുള്ള കണ്ണികൾ
* Biography at Defence Science and Technology Organisation 

വർഗ്ഗം:സാങ്കേതികവിദഗ്ദ്ധർ
പ്രിൻസ് ഓഫ് പേർഷ്യ: ദ് സാൻഡ്സ് ഓഫ് ടൈം

യുബിസോഫ്റ്റ് പുറത്തിറക്കിയ ഒരു തേഡ് പേഴ്സൺ സാഹസിക വീഡിയോ ഗെയിമാണ് **പ്രിൻസ് ഓഫ് പേർഷ്യ: ദ് സാൻഡ്സ് ഓഫ് ടൈം**. 2003 നവംബറിലാണ് ഇത് പുറത്തിറങ്ങിയത്.

## സവിശേഷതകൾ
മെയ്‌വഴക്കത്തിനും ആയോധന നൈപുണ്യത്തിനും പ്രാധാന്യം നൽകുന്ന ഒരു ഗെയിമാണിത്. പ്രധാന കഥാപാത്രമായ *പ്രിൻസിന്റെ* മെയ്‌വഴക്കവും ആയുധാഭ്യാസവുമാണ് കളിയുടെ പ്രധാന സവിശേഷത. വലിയൊരു കൊട്ടാരത്തിനുള്ളിലൂടെ ഭിത്തിയിൽ നിന്ന് ഭിത്തിയിലേക്ക് ചാടിയും ഭിത്തിയിലൂടെ ഓടിയും പലതരം കെണികൾ ഒഴിവാക്കിയും വിവിധതരം ഉപകരണങ്ങളുടെ സമസ്യകൾക്ക് ഉത്തരം കണ്ടെത്തിയും രണ്ട് ഭിത്തികളുടെ ഇടയിലൂടെ മുകളിലേയ്ക്ക് കയറിയും താഴേയ്ക്ക് ഇറങ്ങിയും വേണം കളിയിലൂടെ മുന്നേറാൻ. വിവിധതരം ശത്രുക്കളെ കൊന്നൊടുക്കുകയും വേണം.

## ആയുധങ്ങൾ
കളിയിലെ പ്രധാന ആയുധം വാൾ ആണ്. പല തരത്തിലുള്ള വാളുകൾ കഥാഗതിയിൽ ഒന്നൊന്നായി ലഭിക്കും. കഠാരിയാണ് മറ്റൊരു ആയുധം. അത് കയ്യിലുള്ളപ്പോൾ *പ്രിൻസിന്* സമയത്തെ നിയന്ത്രിക്കുന്നതിന് സാധിക്കും.

## ശബ്ദം
പ്രിൻസ് ഓഫ് പേർഷ്യ: ദ് സാൻഡ്സ് ഓഫ് ടൈം ശബ്ദ ട്രാക്ക്  2003 നവംബർ മൂന്നിനാണ് പുറത്തിറങ്ങിയത്.

## അവലംബം

## പുറം കണ്ണികൾ
* ഔദ്യോഗിക സൈറ്റ് 
* A retrospective analysis of the game, originally printed in Edge via the Internet Archive
* ''Prince of Persia: Sands of Time'' at Ubi.com
കാച്ചാണി

തിരുവനന്തപുരം ജില്ലയിലെ വടക്ക് കിഴക്ക് ഭാഗത്തുള്ള ഒരു ഗ്രാമമാണ് *കാച്ചാണി*. അരുവിക്കര ഡാമിലേക്ക് വട്ടിയൂർക്കാവ് വഴി പോകുമ്പോൾ ആണ്‌ ഈ ഗ്രാമം.
## സ്ഥാനം
തിരുവനന്തപുരം ജില്ലയിലെ കരകുളം ഗ്രാമപ്പഞ്ചായത്തിലുൾപ്പെട്ട ഗ്രാമമാണ് കാച്ചാണി.

## വിദ്യാഭ്യാസ സ്ഥാപനങ്ങൾ
* ഗവ. ഹൈസ്കൂൾ, കാച്ചാണി
കസേര

മനുഷ്യർ ഇരിക്കുവാൻ ഉപയോഗിക്കുന്ന ഒരു ഉപാധിയാണ് **കസേര** ( **chair** ) ആസനം താങ്ങി.
 സാധാരണ ഒരു ആൾക്ക് ഇരിക്കുവാനാണ്‌ ഇത് ഉപയോഗിക്കുന്നത്. പൊതുവേ, കസേരക്ക് നാലു കാലുകൾ ആണ്‌ ഉള്ളതെങ്കിലും മൂന്ന് കാലുള്ള കസേരകളും കണ്ടു വരാറുണ്ട്. പിന്നിലേക്ക് ചാരുന്ന ഭാഗം ഇല്ലാത്ത കസേരകളെ **പീഠം** എന്ന് പറയുന്നു.

തള്ളി നീക്കാവുന്ന തരത്തിൽ ചക്രങ്ങൾ ഘടിപ്പിച്ച കസേരയെ ചക്രക്കസേര (വീൽ ചെയർ) എന്നു പറയുന്നു. ആദ്യകാലങ്ങളിൽ കസേര ഉണ്ടാക്കുന്നത് തടി, മുള, ഈറ്റ എന്നിവ കൊണ്ടായിരുന്നു. പല മരകഷണങ്ങൾ, സ്ക്രൂ കൊണ്ട് ഉറപ്പിച്ചും, പശ കൊണ്ട് ചേർത്ത് ഒട്ടിച്ചുമാണ്‌ കസേര നിർമ്മിക്കുന്നത്. ഇന്ന് പ്ലാസ്റ്റിക്, സ്റ്റീൽ എന്നുവേണ്ട കട്ടിയുള്ള ഏത് വസ്തുകൊണ്ടും കസേരകൾ നിർമ്മിക്കാറുണ്ട്. പിന്നിലേക്ക് ചാരാനുള്ള ഭാഗം സാധാരണ രീതിയിൽ കാറ്റു കടക്കാൻ പാകത്തിനു വിടവുകൾ ഇട്ടിട്ടാണ്‌ ഉണ്ടാക്കുന്നത്. ചില കസേരകളിൽ തലക്ക് താങ്ങ് നൽകുന്ന (Head Rest) ഒരു ഭാഗവും ഉണ്ടാകാറുണ്ട്. അല്പം ചാഞ്ഞ് വിശ്രമിക്കാനും ചെറിയ ഉറക്കത്തിനും സഹായിക്കുന്ന ചാരുകസേരകളും നിലവിലുണ്ട്.

കസേരകളുടെ ഉയരം കൃത്യമായി അടയാളപ്പെടുത്തിയിട്ടില്ലെങ്ങിലും; സാധാരണയായി ഒന്നര മുതൽ രണ്ടടി വരെ ഉയരം ഉണ്ടാകും. കാല്പാദം മുതൽ കാൽ മുട്ട് വരെയുള്ള ഉയരമാണ് കണക്കാക്കുന്നത്. ഉയരം കുറഞ്ഞതും കൂടിയതുമായ കസേരകളും ഉണ്ട്.

## ചിത്രശാല

File:Easy_Chair,_ആട്ടുകസേര.JPG|കുട്ടികൾക്കുള്ള ആട്ടുകസേര
File:Wind flower resort (21).jpg
File:Chair_-_കസേര_04.jpg|പ്ലാസ്റ്റിക് കസേരകൾ
File:Chair_-_കസേര_03.jpg|പ്ലാസ്റ്റിക് കസേരകൾ
File:Chair1 2.jpg|കസേര



വർഗ്ഗം:ഗൃഹോപകരണങ്ങൾ
പുത്തൂർ (കൊല്ലം ജില്ല)

കേരളത്തിലെ കൊല്ലം ജില്ലയിലെ ഒരു ഗ്രാമാണ്‌  **പുത്തൂർ** (**Puthoor**). പവിത്രേശ്വരം, കുളക്കട, നെടൂവത്തൂർ  എന്നീ പഞ്ചായത്തുകൾ ചേർന്നതാണ്‌ ഇത്. ഇവിടെ ധാരാളം കശുവണ്ടി ഫാക്ടറികൾ സ്ഥിതി ചെയ്യുന്നുണ്ട്. ചെറുപൊയ്ക എന്ന സ്ഥലത്ത് ധാരാളം ഇഷ്ടിക നിർമ്മാണശാലകളും ഉണ്ട്.

## ഇതും കാണുക
*Kaithacodu

## അവലംബങ്ങൾ

http://www.thehindu.com/news/national/kerala/row-over-realignments-of-new-puthur-panchayat/article6847179.ece

## പുറത്തേയ്ക്കുള്ള കണ്ണികൾ
*Official Website

വർഗ്ഗം:കൊല്ലം ജില്ലയിലെ ഗ്രാമങ്ങൾ
കൗരവർ

വേദവ്യാസവിരചിതമായ മഹാഭാരതത്തിലെ പ്രധാന കഥാപാത്രങ്ങളാണ് **കൗരവർ**. മഹാഭാരതത്തിലെ പല കഥാപാത്രങ്ങളുടെയും പൂർവ്വികനായ, ഇന്ത്യയിലെ ഇതിഹാസ രാജാവായ കുരു സ്ഥാപിച്ചതാണ് കുരുവംശത്തിൽ ജനിച്ചവരെ ആണ് കൗരവർ എന്ന് വിളിക്കുന്നത്.പാണ്ഡവരും സത്യത്തിൽ കൗരവർ ആണ് എങ്കിലും ധൃതരാഷ്ട്രരുടെ  പുത്രന്മാരെയാണ് സൂചിപ്പിക്കാൻ സാധാരണയായി ഈ പദം ഉപയോഗിക്കുന്നത്.  ദുര്യോധനൻ, ദുശ്ശാസനൻ, വികർണ്ണൻ എന്നിവരാണ് സഹോദരങ്ങളിൽ ഏറ്റവും പ്രചാരമുള്ളത്.  അവർക്ക് ദുശ്ശള എന്ന ഒരു സഹോദരിയും യുയുത്സു എന്നു പേരുള്ള ഒരു അർദ്ധസഹോദരനും ഉണ്ടായിരുന്നു.

## കൗരവരുടെ (ദുര്യോധനാദികളുടെ) ഉത്ഭവം

ഒരിക്കൽ വ്യാസൻ വിശപ്പും ദാഹവും കൊണ്ട് വലഞ്ഞ് ഹസ്തിനപുരത്തിൽ എത്തിച്ചേർന്നപ്പോൾ ഗാന്ധാരി അദ്ദേഹത്തിന് ആഹാരപാനീയങ്ങൾ കൊടുത്ത് ക്ഷീണം മാറ്റി. സന്തുഷ്ടനായ വ്യാസൻ അവളോട് ഒരു വരം ചോദിച്ചുകൊള്ളുവാൻ പറഞ്ഞു. അതനുസരിച്ച് ഗാന്ധാരി ധൃത്രാഷ്ട്രരിൽനിന്നും നൂറുമക്കൾ ജനിക്കുന്നതിനുള്ള വരം ആവശ്യപ്പെടുകയും വ്യാസൻ നൽകുകയും ചെയ്തു. ഗാന്ധാരി ഗർഭം ധരിച്ചു എന്നാൽ രണ്ട് വർഷം കഴിഞ്ഞിട്ടും അവൾ പ്രസവിച്ചില്ല. കുന്തി പ്രസവിച്ചതറിഞ്ഞപ്പോൾ ദുഃഖിതയായ ഗാന്ധാരി തന്റെ വയറ് കട്ടിയായി നിശ്ചലമായിരിക്കുന്നതു കണ്ട് വളരെ പണിപ്പെട്ട് ധൃതരാഷ്ട്രൻ അറിയാതെ, തന്റെ വയറ്റിൽ നല്ലവണ്ണം ആഘാതിക്കുകയും രണ്ടുവർഷമായി ധരിച്ചിരുന്ന ഗർഭം പുറത്തു വരത്തക്കവിധം പിടിച്ചു മർദ്ധിക്കുകയും ചെയ്തു . മർദ്ദനത്തിന്റെ ആഖാതത്തിൽ ഗാന്ധാരി ഒരു മാംസപിണ്ഡം പ്രസവിച്ചു. അതറിഞ്ഞെത്തിയ വ്യാസൻ ഗാന്ധാരിയെ ശക്കാരിക്കുകയും മാംസക്കഷണം പെരുവിരൽ വലുപ്പം ഉള്ള നൂറ്റൊന്നു കഷണങ്ങളായി മുറിച്ച് നെയ്ക്കുടങ്ങളിൽ രഹസ്യമായി സൂക്ഷിക്കാൻ ഉപദേശിക്കുകയും ചെയ്തു. കുടങ്ങൾ യഥാകാലം പിളർന്ന് നൂറ് ആൺകുട്ടികളും ഒരു പെൺകുട്ടിയും ജനിച്ചു. കൂടാതെ ധൃതരാഷ്ട്രർക്ക് ഒരു വൈശ്യസ്ത്രീയിൽ യുയുത്സു എന്ന കുമാരനും ജനിച്ചു. ദുര്യോധനൻ തുടങ്ങിയ നൂറ്റിയൊന്ന് പേരെ കൗരവർ എന്ന് വിളിക്കുന്നു.

## കൗരവർ
കൗരവരിലെ നൂറ്റിരണ്ടു പേരുടെയും പേരുകൾ ജനന ക്രമത്തിൽ ഇവയാണ്.

#ദുര്യോധനൻ
#യുയുത്സു (കരണൻ) - അർദ്ധസഹോദരൻ *
#ദുശ്ശാസനൻ
#ദുസ്സഹൻ
#ദുശ്ശലൻ
#ജലഗന്ധൻ
#സമൻ
#സഹൻ
#വിന്ദൻ
#അനുവിന്ദൻ
#ദുർദ്ധർഷൻ
#സുബാഹു
#ദുഷ്പ്രധർഷണൻ
#ദുർമ്മർഷണൻ
#ദുർമ്മുഖൻ
#ദുഷ്ക്കർണ്ണൻ
#കർണ്ണൻ
#വികർണൻ
#ശലൻ
#സത്വൻ
#സുലോചനൻ
#ചിത്രൻ
#ഉപചിത്രൻ
#ചിത്രാക്ഷൻ
#ചാരുചിത്രൻ
#ശരാസനൻ
#ദുർമ്മദൻ
#ദുർവിഗാഹൻ
#വിവിത്സു
#വികടിനന്ദൻ
#ഊർണ്ണനാഭൻ
#സുനാഭൻ
#നന്ദൻ
#ഉപനന്ദൻ
#ചിത്രബാണൻ
#ചിത്രവർമ്മൻ
#സുവർമ്മൻ
#ദുർവിമോചൻ
#അയോബാഹു
#മഹാബാഹു
#ചിത്രാംഗദൻ
#ചിത്രകുണ്ഡലൻ
#ഭീമവേഗൻ
#ഭീമബലൻ
#വാലകി
#ബലവർദ്ധനൻ
#ഉഗ്രായുധൻ
#സുഷേണൻ
#കുണ്ഡധാരൻ
#മഹോദരൻ
#ചിത്രായുധൻ
#നിഷംഗി
#പാശി
#വൃന്ദാരകൻ
#ദൃഢവർമ്മൻ
#ദൃഢക്ഷത്രൻ
#സോമകീർത്തി
#അനൂദരൻ
#ദൃണസന്ധൻ
#ജരാസന്ധൻ
#സത്യസന്ധൻ
#സദാസുവാക്ക്
#ഉഗ്രശ്രവസ്സ്
#ഉഗ്രസേനൻ
#സേനാനി
#ദുഷ്പരാജയൻ
#അപരാജിതൻ
#കുണ്ഡശായി
#നിശാലാക്ഷൻ
#ദുരാധരൻ
#ദൃഢഹസ്തൻ
#സുഹസ്തൻ
#വാതവേഗൻ
#സുവർച്ചൻ
#ആദിത്യകേതു
#ബഹ്വാശി
#നാഗദത്തൻ
#ഉഗ്രശായി
#കവചി
#ക്രഥനൻ
#ദണ്ഡി
#ഭീമവിക്രൻ
#ധനുർദ്ധരൻ
#വീരബാഹു
#അലോലുപൻ
#അഭയൻ
#ദൃഢകർമ്മാവ്
#ദൃണരഥാശ്രയൻ
#അനാധൃഷ്യൻ
#കുണ്ഡഭേദി
#വിരാവി
#ചിത്രകുണ്ഡലൻ
#പ്രഥമൻ
#അപ്രമാഥി
#ദീർഘരോമൻ
#സുവീര്യവാൻ
#ദീർഘബാഹു
#സുവർമ്മൻ
#കാഞ്ചനധ്വജൻ
#കുണ്ഡാശി
#വിരജസ്സ്
#ദുശ്ശള

*പലരും കൗരവരുടെ കാര്യം പറയുമ്പോൾ യുയുത്സുനെ കൂട്ടാറില്ല എങ്കിലും വ്യാസൻ മഹാഭാരതത്തിൽ കൗരവരുടെ പേര് പറയുമ്പോൾ യുയുത്സുനെ രണ്ടാമനായി പറയുന്നുണ്ട്.
ഇതിൽ യുയുത്സു, ദുശ്ശള എന്നിവരെയൊഴിച്ച് ബാക്കിയെല്ലാവരേയും ഭാരതയുദ്ധത്തിൽ ഭീമൻ വധിച്ചു. യുയുത്സു പാണ്ഡവപക്ഷത്ത് നിന്ന് പോരാടി.

## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:കൗരവർ
കൗരവർ (ചലച്ചിത്രം)

ജോഷി സം‌വിധാനം ചെയ്ത് 1992-ൽ പുറത്തിറങ്ങിയ ഒരു മലയാളചലച്ചിത്രമാണ്‌ ***കൗരവർ***. ഈ ചിത്രത്തിന്റെ രചന നിർ‌വ്വഹിച്ചിരിക്കുന്നത് ലോഹിതദാസാണ്‌. ഇതിൽ പ്രധാന കഥാപാത്രത്തെ അവതരിപ്പിച്ചിരിക്കുന്നത് മമ്മൂട്ടി ആണ്‌. കന്നഡ അഭിനേതാവായിരുന്ന വിഷ്ണുവർധൻ ഈ ചിത്രത്തിൽ ഒരു സഹനടന്റെ വേഷത്തിൽ അഭിനയിച്ചു. കൂടാതെ തിലകൻ, മുരളി, അഞ്ജു, ബാബു ആന്റണി, ഭീമൻ രഘു എന്നിവരും മറ്റ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.

## അഭിനേതാക്കൾ

## ഗാനങ്ങൾ
The film's soundtrack was composed by S P Venkatesh. Lyrics were penned by Kaithapram.

## പുനർനിർമ്മാണം
കന്നഡ ഭാഷയിൽ കൗരവർ *ദേവാസുര* എന്ന പേരിൽ പുനർനിർമ്മിച്ചിട്ടുണ്ട്.

## പുറത്തേക്കുള്ള കണ്ണികൾ
* 

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
വർഗ്ഗം:കൈതപ്രം-വെങ്കിടേഷ് ഗാനങ്ങൾ
ഭീമൻ രഘു

മലയാളചലച്ചിത്ര രംഗത്തെ ഒരു പ്രമുഖ നടനാണ് **ഭീമൻ രഘു**. ആദ്യമായി നായകനായ *ഭീമൻ* എന്ന ചിത്രത്തിൽ നിന്നാണ്‌ അദ്ദേഹത്തിനു 'ഭീമൻ രഘു' എന്ന പേരു വന്നത്. വില്ലൻ വേഷങ്ങളിലൂടെ ശ്രദ്ധേയനായ അദ്ദേഹം പുതിയ ചിത്രങ്ങളിൽ ഹാസ്യ കഥാപാത്രങ്ങളെയും അവതരിപ്പിക്കുന്നുണ്ട്. 

## ജീവിതരേഖ
1953 ഒക്ടോബർ 6-ന്‌  കോട്ടയം ജില്ലയിലെ ചങ്ങനാശ്ശേരിയിൽ മുനിസിപ്പൽ കമ്മീഷണർ ആയിരുന്ന കെ.പി.ദാമോദരൻ നായരുടെയും തങ്കമ്മയുടെയും മകനായി ജനനം. നിയമ ബിരുദം നേടിയ ശേഷം സംസ്ഥാന പോലീസിൽ ജോലിയിൽ പ്രവേശിച്ചു. തിരുവനന്തപുരം വിമാനത്താവളത്തിൽ എസ്. ഐ ആയി ജോലി ചെയ്യുമ്പോൾ പ്രശസ്ത നടൻ മധുവുമായി പരിചയത്തിലായി. മധുവിന്റെ നിർബന്ധപ്രകാരം *[[പിന്നെയും പൂക്കുന്ന കാലം]]* എന്ന ചിത്രത്തിൽ രഘു ഒരു വേഷം ചെയ്തു. വിമാനത്താവളത്തിൽ വെച്ചു തന്നെയാണ് സംവിധായകൻ ഹസനെയും അദ്ദേഹം പരിചയപ്പെടുന്നത്. 1983-ൽ രഘുവിനെ നായകനാക്കി ഹസൻ *ഭീമൻ* എന്ന ചിത്രമൊരുക്കി. പിന്നീട് പല ചിത്രങ്ങളിലും അഭിനയിച്ചെങ്കിലും അവയൊന്നും ശ്രദ്ധിക്കപ്പെട്ടില്ല. എന്നാൽ വില്ലൻ വേഷങ്ങൾ ചെയ്യാൻ തുടങ്ങിയതോടെ സ്ഥിതിയിൽ കാര്യമായ മാറ്റമുണ്ടായി. പ്രമുഖ നടന്മാർ നായകവേഷം ചെയ്ത മിക്ക ചിത്രങ്ങളിലെയും വില്ലൻ റോളുകൾ രഘുവിനെ തേടിയെത്തി. അടുത്തകാലത്ത് വില്ലൻ കഥാപാത്രങ്ങൾക്ക് പുറമേ ഹാസ്യവേഷങ്ങളും അദ്ദേഹം അവതരിപ്പിച്ചു തുടങ്ങി. *[[രാജമാണിക്യം]]* എന്ന ചിത്രത്തിലെ നായകന്റെ സഹായിയായ 'ക്വിന്റൽ വർക്കി' എന്ന ഹാസ്യകഥാപാത്രം ശ്രദ്ധിക്കപ്പെട്ടു. രാജസേനൻ സംവിധാനം ചെയ്ത *റോമിയോ* എന്ന ചിത്രത്തിലെ മുഴുനീള തമാശവേഷം ഹാസ്യനടനെന്ന നിലയിൽ മറ്റൊരു വഴിത്തിരിവായിരുന്നു.

ഇതിനിടെ ഡി.വൈ.എസ്.പി. റാങ്കിൽ നിൽക്കുമ്പോൾ അദ്ദേഹം പോലീസിൽ നിന്ന് സ്വമേധയാ വിരമിച്ചു.

;കുടുംബം
സുധയാണ്‌ ഭാര്യ. രാധിക, രഞ്ജിത്, രേവതി എന്നിവർ മക്കളാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:1953-ൽ ജനിച്ചവർ
വർഗ്ഗം:ഒക്ടോബർ 6-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
കണ്ണൂർ നഗരസഭ

കണ്ണൂർ ജില്ലയിലെ കണ്ണൂർ താലൂക്കിൽ ഉൾപ്പെടുന്ന ഒരു നഗരസഭയായിരുന്നു  **കണ്ണൂർ നഗരസഭ**. 11.03 ചതുരശ്ര കിലോമീറ്റർ വിസ്തീർണ്ണമുണ്ടായിരുന്ന കണ്ണൂർ നഗരസഭയിൽ ആകെ 42 വാർഡുകളാണുണ്ടായിരുന്നത്. ജില്ലാ ആസ്ഥാനം ഇവിടെയാണ് സ്ഥിതി ചെയ്തിരുന്നത്. 2015 ജനുവരി 14ന് കണ്ണൂർ നഗരസഭയും അഞ്ച് അയൽ പഞ്ചായത്തുകളും ചേർത്ത് കണ്ണൂർ കോർപ്പറേഷൻ രൂപവകരിച്ചു.

## അതിരുകൾ

വടക്ക് പള്ളിക്കുന്ന്, പുഴാതി, കിഴക്ക് എളയാവൂർ,ചേലോറ, തെക്ക് എടക്കാട് ഗ്രാമപഞ്ചായത്തുകൾ എന്നിവയും പടിഞ്ഞാറ് അറബിക്കടലുമായിരുന്നു ഈ മുനിസിപ്പാലിറ്റിയുടെ അതിരുകൾ. മേൽപ്പറഞ്ഞ പഞ്ചായത്തുകൾ മുനിസിപ്പാലിറ്റിയോട് കൂട്ടിച്ചേർത്താണ് കണ്ണൂർ കോർപ്പറേഷൻ രൂപവത്കരിച്ചത്.

## ജനസംഖ്യ
2001ലെ സെൻസസ് കണക്കുകൾ പ്രകാരം കണ്ണൂർ മുനിസിപ്പാലിറ്റിയിലെ ആകെ ജനസംഖ്യ 63795 ആണ്‌.

## ചരിത്രം

മിലിട്ടറി കന്റോണ്മെന്റായിരുന്ന കണ്ണൂർ 1867ലാണ് മുനിസിപ്പാലിറ്റിയായത്. കേരളത്തിലെ ഏറ്റവും പഴക്കം ചെന്ന നഗരസഭകളിലൊന്നാണ് കണ്ണൂർ. മുനിസിപ്പാലിറ്റിയുടെ ആരംഭത്തിൽ 4 വാർഡുകൾ മാത്രമേ ഉണ്ടായിരുന്നുള്ളൂ. 1919വരെ മെമ്പർമാരെയും, ചെയർമാനെയും നാമനിർദ്ദേശം ചെയ്യുകയോ, തിരഞ്ഞെടുക്കുകയോ ചെയ്യുകയായിരുനു പതിവ്. 1919ൽ മുനിസിപ്പൽ കൌൺസിലിന്റെ അംഗസംഖ്യ 16 ആയി വർദ്ധിച്ചു. അവരിൽ 12 പേർ തിരഞ്ഞെടുക്കപ്പെട്ട മെമ്പർമാരും 4 പേർ നാമനിർദ്ദേശം ചെയ്യപ്പെട്ടവരുമായിരുന്നു. 1921 ജുലൈ 27ന്നാണ് ജനാധിപത്യ സ്വഭാവമുള്ള ആദ്യത്തെ മുനിസിപ്പൽ കൌൺസിൽ നിലവിൽ വന്നത്. ഇതിൽ 15 പേർ തിരഞ്ഞെടുക്കപ്പെട്ട മെമ്പർമാരും 5 പേർ നാമനിർദ്ദേശം ചെയ്യപ്പെട്ടവരുമായിരുന്നു. ആദ്യകാലത്ത് ചെയർമാൻ തന്നെയായിരുന്നു എക്സിക്യൂട്ടീവ് ആഫീസറായും പ്രവർത്തിച്ചു വന്നിരുന്നത്. 1934 ഓഗസ്റ്റ് 29ന് ആദ്യത്തെ കമ്മീഷണറായി എം.നാരായണഷേണായി നിയോഗിക്കപ്പെട്ടു. 1867ൽ നഗരസഭ രൂപവത്കരിക്കപ്പെട്ടുവെങ്കിലും സ്വന്തമായ ഓഫീസ് കെട്ടിടം നിർമ്മിച്ചത് 1938ലാണ്. 1967ൽ നിർമ്മിച്ച സുഭാഷ് ബിൽഡിംഗിലാണ് 2015 വരെ മുനിസിപ്പൽ ഓഫീസ് പ്രവർത്തിച്ചുവന്നത്. ഇപ്പോൾ കോർപ്പറേഷൻ ഓഫീസ് പ്രവർത്തിയ്ക്കുന്നതും അവിടെത്തന്നെയാണ്.

## പഴയകാല ചെയർമാന്മാർ
റാവു സാഹേബ് കെ.ചന്തനായിരുന്നു നഗരസഭയുടെ ആദ്യത്തെ തിരഞ്ഞെടുക്കപ്പെട്ട ചെയർമാൻ. മുൻ എം.എൽ.എ.മാരായ എൻ.കെ.കുമാരൻ, പി.ഭാസ്കരൻ (കവിയും ഗാനരചയിതാവുമായ പി. ഭാസ്കരനല്ല), മുൻമന്ത്രി എൻ.രാമകൃഷ്ണൻ, മുൻ കേന്ദ്ര റെയിൽ‌വേ സഹമന്ത്രി ഇ.അഹമ്മദ്, ആൾ ഇന്ത്യാ ഫുട്ബോൾ അസോസിയേഷൻ മുൻ പ്രസിഡ്ന്റ് പി.പി.ലക്ഷ്മണൻ തുടങ്ങിയ പ്രഗല്ഭർ കണ്ണൂർ മുനിസിപ്പൽ ചെയർമാന്മാരായിരുന്നിട്ടുണ്ട്.

## മുനിസിപ്പൽ കൗൺസിൽ

42 അംഗ മുനിസിപ്പൽ കൌൺസിലിൽ യു.ഡി.എഫിന് 33 (ഇന്ത്യൻ നാഷണൽ കോൺഗ്രസ്സ് 16, ഇന്ത്യൻ യൂണിയൻ മുസ്ലീം ലീഗ് 16, ഐ.എൻ.എൽ. 1) സീറ്റും, എൽ.ഡി.എഫിനു 8 (സി.പി.എം.8) സീ‍റ്റും എസ്.ഡി.പി.ഐ.ക്ക് ഒരു സീറ്റും ആണ് ഉണ്ടായിരുന്നത്
## ചിത്രശാല

പ്രമാണം:Kannur Kerala, India.jpg|കണ്ണൂർ നഗരത്തിലെ കലക്ട്രേറ്റ് മൈതാനം

## അവലംബം


*നഗരസഭയുടെ വെബ്‌സൈറ്റ് 
*നഗരസഭാ കൗൺസിൽ 

വർഗ്ഗം:മുൻപു നിലവിലുണ്ടായിരുന്ന നഗരസഭകൾ
വ:കണ്ണൂർ ജില്ല
തിരൂർ ബ്ലോക്ക് പഞ്ചായത്ത്

മലപ്പുറം ജില്ലയിലെ തിരൂർ താലൂക്കിൽ സ്ഥിതി ചെയ്യുന്ന ഒരു തീരദേശബ്ലോക്ക് പഞ്ചായത്താണ്‌ **തിരൂർ ബ്ലോക്ക് പഞ്ചായത്ത്**
## ചരിത്രം
കമ്മ്യൂണിറ്റി ഡെവലപ്പ്മെന്റ് പ്രോഗ്രാമിന്റെ ഭാഗമായി 1952 ഒക്ടോബർ 2 നാണ്‌ കേരളത്തിൽ വികസന ബ്ലോക്കുകൾ സ്ഥാപിക്കുന്നത്. ആയതിന്റെ ഭാഗമായി മദ്രാസ് സംസ്ഥാനത്തിന്റെ ഭാഗമായിരുന്ന തിരൂരിലും വികസന ബ്ലോക്ക് (എൻ.ഇ.എസ് പാറ്റേൺ) സ്ഥാപിക്കപ്പെട്ടു. പിന്നീട് കേരള സംസ്ഥാന രൂപീകരിച്ചതിനു ശേഷം തിരൂർ ബ്ലോക്ക് കേരളത്തിന്റെ ഭാഗമായി. 

## കാര്യാലയം
തൃക്കണ്ടിയൂർ ഗ്രാമ പഞ്ചായത്തിലെ (ഇപ്പോൾ തിരൂർ മുനിസിപ്പാലിറ്റി) ശിവക്ഷേത്രത്തിനു സമീപമായിരുന്നു ആദ്യ ഘട്ടത്തിൽ തിരൂർ ബ്ലോക്ക് കാര്യാലയം സ്ത്ഥി ചെയ്തിരുന്നത്. പിന്നീട് തെക്കുമ്മുറിക്ക് സമീപം ബ്ലോക്ക് കാര്യാലയം മാറ്റി സ്ഥാപിച്ചു. 1960 മുതൽ ഈ സ്ഥലത്താണ്‌ ബ്ലോക്ക് കാര്യാലയം സ്ത്ഥിചെയ്യുന്നത്.
## ഭരണം
1995 ഒക്ടോബർ 2 നാണ്‌ ബ്ലോക്ക് പഞ്ചായത്ത് ഭരണഘടനയുടെ 73,74 ഭേദഗതികളുടെ അടിസ്ഥാനത്തിൽ നിലവിൽ വന്നത്.
1995 മുതൽ 2000 വരെ ശ്രീമതി പി നസീംബാനു, 2001 ഫെബ്രുവരി മുതൽ 2006 ജനുവരി വരെ ശ്രീ എം അബ്ദുള്ളക്കുട്ടിയും ബ്ലോക്ക് പഞ്ചായത്ത് പ്രസിഡണ്ടുമാരായിരുന്നു.
2006 ഫെബ്രുവരി മുതൽ ശ്രീ ടി പി കൃഷ്ണൻ ബ്ലോക്ക് പഞ്ചായത്ത് പ്രസിഡണ്ടായി തുടരുന്നു.

## അതിരുകൾ
*കിഴക്ക് - കുറ്റിപ്പുറം ബ്ളോക്ക്
*പടിഞ്ഞാറ് - അറബിക്കടൽ
*വടക്ക് - തിരൂർ മുനിസിപ്പാലിറ്റിയും, താനൂർ ബ്ളോക്കും
*തെക്ക്‌ - ഭാരതപ്പുഴ

## ഗ്രാമപഞ്ചായത്തുകൾ
#പുറത്തൂർ ഗ്രാമപഞ്ചായത്ത്
#തലക്കാട് ഗ്രാമപഞ്ചായത്ത്
#തൃപ്രങ്ങോട് ഗ്രാമപഞ്ചായത്ത്
#വെട്ടം ഗ്രാമപഞ്ചായത്ത്
#തിരുനാവായ ഗ്രാമപഞ്ചായത്ത്
#മംഗലം ഗ്രാമപഞ്ചായത്ത്
## സ്ഥിതിവിവരക്കണക്കുകൾ

## വിലാസം
തിരൂർ‍‍‍ ബ്ലോക്ക് പഞ്ചായത്ത്
ബി. പി. അങ്ങാടി - 676105
ഫോൺ‍ : 0494 2422696
ഇമെയിൽ‍‍‍‍‍ : bdotirmlpker@gmail.com

## അവലംബങ്ങൾ
*http://www.trend.kerala.gov.in  
*http://lsgkerala.in/tirurblock 
*Census data 2001

 വർഗ്ഗം: മലപ്പുറം ജില്ലയിലെ ബ്ലോക്ക് പഞ്ചായത്തുകൾ
ബ്യൂഫോർട്ട് സ്കെയിൽ

കാറ്റിന്റെ വേഗം അളക്കുന്ന ഒരളവാണ് ബ്യൂഫോർട്ട് സ്കെയിൽ (The Beaufort Scale). പ്രധാനമായും സമുദ്രത്തിലെ കാറ്റിന്റെ വേഗമറിയുന്നതിനും അളക്കുന്നതിനുമാണ് ഇത് ഉപയോഗിക്കുന്നത്. 

## ചരിത്രം
ബ്രിട്ടീഷ് നേവൽ ഓഫീസർ റിയർ-അഡ്മിറൽ സർ ഫ്രാൻസിസ് ബ്യൂഫോർട്ട് എ.ഡി.1806 ൽ ആണ് ഈ സ്കെയിൽ കണ്ടു പിടിച്ചത്. അതുവരെ നാവിക ഉദ്യോഗസ്ഥന്മാർക്ക് കാറ്റിന്റെ വേഗതയോ ശക്തിയോ അളക്കുന്നതിനും മറ്റും കൃത്യമായ മാനദണ്ഡങ്ങൾ ഉണ്ടായിരുന്നില്ല. അതിനൊരു പരിഹാരമായാണ് ബ്യൂഫോർട്ട് സ്കെയിൽ കണ്ടുപിടിക്കപ്പെട്ടത്.

## ബ്യൂഫോർട്ട് സ്കെയിൽ

## പുതിയ സ്കെയിൽ

## പ്രചാരം
ഈ സ്കെയിൽ യുണൈറ്റഡ് കിങ്ഡത്തിലെ ബി.ബി.സി. റേഡിയോ 4 എന്ന റേഡിയോ ചാനൽ ഉപയോഗിക്കുന്നുണ്ട്. മാത്രവുമല്ല ചൈന, തായ്‌വാൻ, ഹോങ്കോങ്, മകൌ എന്നീരാജ്യങ്ങളിലും ചില ഭേദഗതികളോടെ ഉപയോഗിച്ചു വരുന്നു. തായ്‌വാനും ചൈനയും 17 വരെയുള്ള സ്കെയിലുകളാണ് ഉപയോഗിക്കുന്നത്.
## അവലംബം

## പുറത്തേക്കുള്ള കണ്ണികൾ

* UK Meteorological Office: The Beaufort Scale
* Investigating Clouds , a lesson plan from the National Science Digital Library that uses the Beaufort Scale.

 

വർഗ്ഗം:മാനകങ്ങൾ
നിറക്കൂട്ട്

ജോഷിയുടെ സംവിധാനത്തിൽ മമ്മൂട്ടി, ബാബു നമ്പൂതിരി, ഉർവശി, സുമലത, ലിസി എന്നിവർ പ്രധാനവേഷങ്ങളിൽ അഭിനയിച്ച് 1985-ൽ പുറത്തിറങ്ങിയ ഒരു മലയാളചലച്ചിത്രമാണ് ***നിറക്കൂട്ട്***. ജൂബിലി പ്രൊഡക്ഷൻസിന്റെ ബാനറിൽ ജോയ് തോമസ് നിർമ്മാണം ചെയ്ത ഈ ചിത്രം ജൂബിലി പിക്ചേർസ് വിതരണം ചെയ്തിരിക്കുന്നു. ചിത്രത്തിന്റെ രചന നിർവ്വഹിച്ചത് ഡെന്നീസ് ജോസഫ് ആണ്.
1985-ലെ ഏറ്റവും കൂടുതൽ കളക്ഷൻ നേടിയ ചിത്രമാണിത്.

## അഭിനേതാക്കൾ

## സംഗീതം
പൂവച്ചൽ ഖാദർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ശ്യാം ആണ്.

; ഗാനങ്ങൾ
# പൂമാനമേ ഒരു രാഗമേഘം താ – കെ.എസ്. ചിത്ര
# പൂമാനമേ ഒരു രാഗമേഘം താ – ജി. വേണുഗോപാൽ
# പ്രണയ സങ്കൽപ്പമേ  – വാണി ജയറാം
# പൂമാനമേ ഒരു രാഗമേഘം താ – കെ.ജി. മാർക്കോസ്

## അണിയറ പ്രവർത്തകർ

## പുരസ്കാരങ്ങൾ
* 1986 കേരളസംസ്ഥാന ചലച്ചിത്ര സ്പെഷ്യൽ ജൂറി പുരസ്കാരം – മമ്മൂട്ടി
* 1986 കേരള ഫിലിം ക്രിടിക്സ് പുരസ്കാരം – മികച്ച നടൻ – മമ്മൂട്ടി
* 1985 ഫിലിംഫെയർ അവാർഡ് – മികച്ച നടൻ – മമ്മൂട്ടി

## പുറത്തേക്കുള്ള കണ്ണികൾ
* 
* ''നിറക്കൂട്ട്‌''  – മലയാളസംഗീതം.ഇൻഫോ

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:മമ്മൂട്ടി-സുമലത ജോഡി
വർഗ്ഗം:മമ്മുട്ടി- സുമലത ജോഡി
ചെമ്പഴന്തി

തിരുവനന്തപുരം നഗരത്തിൽ നിന്ന് ഏകദേശം പന്ത്രണ്ട് കിലോമീറ്റർ അകലെ ദേശീയ പാതയിൽ നിന്നും രണ്ട് കിലോമീറ്റർ വടക്കു മാറി  ഉള്ള ഒരു ഗ്രാമ പ്രദേശമാണ് **ചെമ്പഴന്തി**. സാമൂഹിക നവോത്ഥാനത്തിന് പ്രധാന പങ്ക് വഹിച്ച ശ്രീ നാരായണ ഗുരുവിന്റെ ജനനത്താൽ പ്രസിദ്ധമാണ് ഈ ഗ്രാമം. ഗുരുവിന്റെ ജന്മഗൃഹമായ *വയൽവാരം വീട്* പഴമ നഷ്ടപ്പെടാതെ ഇപ്പോഴും സംരക്ഷിച്ചു വരുന്നുണ്ട്. ഇവിടം വിദ്യാഭ്യാസത്തിന് അനുയോജ്യമായ തരത്തിലുള്ള അന്തരീക്ഷമാണ്. പ്രൈമറി സ്ക്കൂൾ തലം മുതൽ കോളേജ് തലത്തിലുള്ള വിദ്യാഭ്യാസം വരെ ഇവിടെ ലഭിക്കുന്നു.
എ.ടി.ഐ. ടെക്നോളജീസ്

ഗ്രാഫിക് പ്രോസസിങ് യുണിറ്റുകളുടെയും മദർ ബോഡ് ചിപ്പ്സെറ്റുകളുടെയും പ്രധാന ഉത്പാദകരാണ് **എടിഐ ടെക്നോളജീസ് Inc.**. 2006-ൽ ഇതിനെ എ.എം.ഡി. ഏറ്റെടുത്തു. ഇപ്പോൾ **എ.എം.ഡി. ഗ്രാഫിക് പ്രോഡക്ട് ഗ്രൂപ്പ്** എന്ന് പുനർ നാമകരണം ചെയ്തു. ഗ്രാഫിക് കാർഡുകളിൽ ബ്രാൻഡ് പേരായിട്ടാണ് എടിഐ ഉപയോഗിക്കുന്നത്.

ഗ്രാഫിക്സിലും ഹാൻഡ് ഹെൽഡ് വിപണിയിലും എൻവിദിയ ആണ് മുഖ്യ എതിരാളികൾ. എൻവിദിയയുടെ ജീഫോഴ്സ് ഗ്രാഫിക് ശ്രേണിയുമായി മത്സരിക്കുന്നവയാണ് എ.എം.ഡിയുടെ റാഡിയോൺ ശ്രേണി.
## ചരിത്രം
അറേ ടെക്നോളജീസാണ് എടിഐ ടെക്നോളജീസ് സ്ഥാപിക്കുന്നത്. 1985-ലായിരുന്നു ഇത്. ഒ.ഇ.എം. മേഖലയിലാണ് ആദ്യം പ്രവർത്തിച്ചിരുന്നത്. ഇൻറഗ്രേറ്റഡ് ഗ്രാഫിക്സ് കാർഡുകളായിരുന്നു ഉത്പന്നങ്ങൾ. 1987 ആയപ്പോഴേക്കും ഗ്രാഫിക് വിപണിയിൽ ശക്തമായ ചുവടുറപ്പിക്കുവാൻ ഇവർക്കു കഴിഞ്ഞു. ഇജിഎ വണ്ടർ, വിജിഎ വണ്ടർ എന്നീ ഗ്രാഫിക്സ് ശ്രേണികൾ ആ വർഷം തന്നെ അവതരിപ്പിക്കുകയുണ്ടായി. 1991-ൽ എടിഐയുടെ ആദ്യ സിപിയു ഇല്ലാത്ത പ്രോസസിങ് യൂണിറ്റ് കമ്പനി പുറത്തിറക്കി. 1993-ൽ കമ്പനി പബ്ലിക് ആകുകയും നാസ്ദാക്, ടോറൻറോ സ്റ്റോക്ക് എക്സ്ചേഞ്ച് എന്നീ ഓഹരി  വിപണികളിൽ പേരി രജിസ്റ്റർ ചെയ്യുകയും ചെയ്തു.

## ഉത്പന്നങ്ങൾ
## ഇതും കാണുക
*എ.എം.ഡി.
*Comparison of ATi chipsets
*Comparison of ATi Graphics Processing Units
*Fglrx – Linux display driver used for ATi video cards
*Radeon
*റാഡിയോൺ R800
*Video card
*Video In Video Out (VIVO)

### Competing Companies
*എൻവിദിയ
*മട്രോക്സ്

## അവലംബം

## External links

*AMD's Graphics Division 
*AMD GAME! - AMD's gaming website
*ATi Corporate Milestones document
*FiringSquad's History of ATi 
*Official AMD ATi Merger Site on AMD Website


വർഗ്ഗം:വ്യവസായസ്ഥാപനങ്ങൾ
വർഗ്ഗം:കമ്പനികൾ
അഭയാരണ്യം

കേരളത്തിൽ എറണാകുളം ജില്ലയിലെ, പെരുമ്പാവൂരിനടുത്തുള്ള ഒരു വന്യജീവി ഉദ്യാനമാണ് **അഭയാരണ്യം**. കേരള വനം വകുപ്പിന്റെ നേതൃത്വത്തിലുള്ള കേരളത്തിലെ ആദ്യത്തെ വന്യജീവി ഉദ്യാനമായ ഇത്, കോടനാട് ആനക്കളരി (മലയാറ്റൂർ ഫോറസ്റ്റ് ഡിവിഷൻ) യിൽ നിന്ന് രണ്ട് കിലോമീറ്റർ അകലെ പെരിയാർ തീരത്തെ വനമേഖലയിലാണ് നിർമ്മിച്ചിരിക്കുന്നത്. 

മൃഗങ്ങൾക്ക് യഥേഷ്ടം മേഞ്ഞു നടക്കാനുള്ള സൗകര്യം അഭയാരണ്യത്തിലുണ്ടാകും. കോടനാട് ആനക്കളരിയിലെ ആനകളേയും മിനി മൃഗശാലയിലെ 120 മാനുകളേയും 180 മ്ലാവുകളേയുമാണ് അഭയാരണ്യത്തിലേക്ക് മാറ്റുക. നൂറു ഏക്കർ സ്ഥലത്ത് പ്രവർത്തിക്കുന്ന അഭയാരണ്യത്തിൽ മാൻ, മ്ലാവ് എന്നിവയ്ക്കുവേണ്ടി അമ്പതു സെന്റുവീതമുള്ള നാലു പ്ലോട്ടുകൾ പത്തടി ഉയരത്തിൽ കമ്പിവേലി കെട്ടി തിരിച്ചിരിക്കുന്നു. മൃഗാശുപത്രി, മോർച്ചറി, പമ്പ്ഹൌസ്, ജലവിതരണ പ്ലാന്റ് തുടങ്ങിയ സൗകര്യങ്ങൾ  അഭയാരണ്യത്തിലുണ്ട്.

## ചിത്രശാല

പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 08.jpg
പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 07.jpg
പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 09.jpg
പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 06.jpg
പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 04.jpg
പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 05.jpg
പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 02.jpg
പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 01.jpg
പ്രമാണം:Abhayarnyam, Perumbavoor - അഭയാരണ്യം, പെരുമ്പാവൂർ 03.jpg


## അവലംബം
ലേസർ

ഇംഗ്ലീഷിൽ *ലൈറ്റ് ആംബ്ലിഫിക്കേഷൻ ബൈ സിമുലേറ്റഡ് എമിഷൻ ഓഫ് റേഡിയേഷൻ* () എന്നതിന്റെ ചുരുക്കപ്പേരാണ് **ലേസർ**‍. ഉദ്ദീപ്ത വിദ്യുത്കാന്തികതരംഗങ്ങൾ പുറപ്പെടുവിക്കുവാൻ ഉതകുന്ന ഒരു സംവിധാനമാണ് ഇത്. ഇങ്ങനെ ഉണ്ടാക്കിയെടുക്കുന്ന രശ്മികൾ പ്രകാശപൂരിതവും കാണാൻ കഴിയുന്നവയുമാണ്.

## പ്രവർത്തനതത്വം
thumb|250px|യു. എസ്. എ ലേസർ പരീക്ഷണം
പ്രകാശത്തിന്റെ ഉത്തേജിത ഉത്സജന (stimulated emission) മാണ് ലേസറിൽ നടക്കുന്നത്.  എക്സൈറ്റഡ് സ്റ്റേറ്റിലുള്ള (excited state) ഒരു ഇലക്‌ട്രോൺ, ഒരു പ്രകാശകണത്താൽ ഉത്തേജിക്കപ്പെട്ട്, ഗ്രൗണ്ട് സ്റ്റേറ്റിലേക്ക് വരുമ്പോൾ, ആ പ്രകാശകണത്തിന്റെ അതേ ആവ്^തി, ധ്രുവണം, ഫേസ്, ദിശ എന്നിവയിലുള്ള ഒരു ഫോട്ടോണിനെ  എമിറ്റുചെയ്യുന്നു.  ലേസറിലുള്ള  പോപ്പുലേഷൻ ഇൻവേർഷൻ അവസ്ഥയിൽ, ഉത്തേജിത ഉത്സജനത്തിന്റെ തോത്, സ്വതഃഉത്സജനത്തിനേക്കാളും, അവശോഷണത്തെക്കാളും കൂടുതൽ ആയിരിക്കും. 

## വർഗ്ഗീകരണം
*ഉത്പാദനാടിസ്ഥാനത്തിൽ (Co2, He Ne)
*ശക്തിയുടെ അടിസ്ഥാനത്തിൽ (മില്ലി. വാട്ട്)
*നിറത്തിന്റെ അടിസ്ഥാനത്തിൽ (R,G,B) (സ്പെക്ട്ര, അല്ലെങ്കിൽ തരംഗദൈർഘ്യം)

## ഉപയോഗങ്ങൾ
ശസ്ത്രക്രിയകൾ മുതൽ ചൂണ്ടുപകരണമായും ഇതുപയോഗിക്കാറുണ്ട്, എന്നാൽ ഇവയുടെ ശക്തിയിൽ (മില്ലി വാട്ട്) വ്യത്യാസമുണ്ടാവും. സെൻസറുകളായും, സി.ഡി പ്ലേയറുകളിലും, സ്കാനറുകളിലും ഇതുപയോഗിക്കുന്നു.

## സുരക്ഷ
കണ്ണിലേക്ക് നേരിട്ടുള്ള ലേസർ പതനം കാഴ്ചയെ ബാധിക്കും. അതിനാൽ ലേസർ ഉപയോഗിക്കുമ്പോൾ സുരക്ഷാ കണ്ണടകൾ ആവശ്യമാണ്.

## ഇവയും കാണുക
* ഹോളോഗ്രഫി
* ലാസിക് സർജറി
* ലേസർ പ്രിന്റർ

## അവലംബം

വർഗ്ഗം:ലേസർ
വർഗ്ഗം:അമേരിക്കൻ കണ്ടുപിടിത്തങ്ങൾ
കുട്ടിസ്രാങ്ക്

ഷാജി എൻ. കരുൺ സം‌വിധാനം ചെയ്ത് 2009-ലെ മികച്ച ചലച്ചിത്രത്തിനുള്ള ദേശീയപുരസ്കാരം നേടിയ  മലയാളചലച്ചിത്രമാണ്‌ **കുട്ടിസ്രാങ്ക്**. മമ്മൂട്ടി പ്രധാന വേഷത്തിൽ അഭിനയിക്കുന്ന ഈ ചിത്രത്തിന്റെ നിർമ്മാണം നിർ‌വ്വഹിച്ചിരിക്കുന്നത് റിലയൻസ് എന്റർടെയ്ന്മെന്റിന്റെ ഉടമസ്ഥതയിലുള്ള ബിഗ് മോഷൻ പിക്‌ചേഴ്‌സ് ആണ്‌. അനിൽ അംബാനി നേതൃത്വം നൽകുന്ന റിലയൻസ് എന്റർടെയ്ന്മെന്റിന്റെ ആദ്യ മലയാളചലച്ചിത്രസം‌രഭമാണിത്. ഈ ചിത്രം 2010 ജൂലൈ 23-നു് പ്രദർശനത്തിനെത്തി.

മികച്ച ചിത്രത്തിനടക്കമുള്ള നാലു പുരസ്കാരങ്ങളാണ്‌ ഈ ചിത്രം 2009-ലെ ദേശീയ ചലച്ചിത്രപുരസ്കാരങ്ങളിൽ നേടിയത്. മികച്ച ഛായാഗ്രഹണം(അഞ്ജലി ശുക്ല), മികച്ച തിരക്കഥ (പി.എഫ്. മാത്യൂസ്, ഹരികൃഷ്ണൻ), മികച്ച വസ്ത്രാലങ്കാരം (ജയകുമാർ), സ്പെഷൽ ജ്യൂറി പുരസ്കാരം എന്നിവയാണ്‌ ഈ ചിത്രം നേടിയ മറ്റു പുരസ്കാരങ്ങൾ

## അവലംബം

## പുറമെ നിന്നുള്ള കണ്ണികൾ
*
*കുട്ടിസ്രാങ്ക് : കലയും കലാപവും

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:ഷാജി എൻ. കരുൺ സംവിധാനം ചെയ്ത ചലച്ചിത്രങ്ങൾ
സമ്പത്ത് രാജ്

ഒരു ഇന്ത്യൻ ചലച്ചിത്ര അഭിനേതാവാണ് **സമ്പത്ത് രാജ്**. തമിഴ്, തെലുങ്ക്, മലയാളം എന്നീ ഭാഷകളിൽ അഭിനയിച്ചിട്ടുണ്ട്.

## ചലച്ചിത്രങ്ങൾ

## അവലംബം

## പുറത്തേക്കുള്ള  കണ്ണികൾ
* 

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
ഗോവ (ചലച്ചിത്രം)

2010-ൽ പുറത്തിറങ്ങിയ തമിഴ് റൊമാൻറിക് കോമഡി ചലച്ചിത്രമാണ് **ഗോവ**. കഥയും സംവിധാനവും നിർവ്വഹിച്ചത് വെങ്കട് പ്രഭു ആണ്. അദ്ദേഹത്തിൻറെ മൂന്നാമത്തെ ചിത്രമാണ്. മുൻപ് വിജയിച്ച് ചലച്ചിത്രങ്ങളിലെ താരങ്ങൾ തന്നെയാണ് ഈ ചലച്ചിത്രത്തിലും പ്രധാന വേഷങ്ങൾ അഭിനയിച്ചത്. ചില തമിഴ് ചലച്ചിത്രങ്ങളിലെ കഥാപാത്രങ്ങളും ഗീതങ്ങളും ഈ ചലച്ചിത്രത്തിലേക്ക് കടമെടുത്തിട്ടുണ്ട്. ഇതാണ് ഈ ചലച്ചിത്രത്തിൻറെ മറ്റൊരു പ്രത്യേകത. സിലമ്പരസൻ, നയൻതാര, പ്രസന്ന എന്നിവർ അതിഥി വേഷങ്ങളിലുണ്ട്.

രാമരാജൻ, വിനായകം, സാമിക്കണ്ണ് എന്നീ മൂന്നു ചെറുപ്പക്കാരുടെ യാത്രയും അവർ ചെന്നു പെടുന്ന കുരുക്കുകളുമാണ് ഈ ചിത്രത്തിൻറെ പ്രമേയം. തങ്ങളുടെ ഗ്രാമത്തിൽ നിന്ന് സൌഭാഗ്യം തേടി അവർ ഗോവയിലെത്തുന്നു. തുടർന്ന് സംഭവിക്കുന്ന കാര്യങ്ങളാണ് ചിത്രത്തിലുടനീളം. ഗോവയും തമിഴ്നാട്ടിലെ പന്നാപുരവുമാണ് ഷൂട്ടിങ്ങ് ലൊക്കേഷനുകൾ. **എ** സർട്ടിഫിക്കേഷനാണ് ചിത്രത്തിന് സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ നൽകിയത്. 2010, 29 ജനുവരിയിൽ ചിത്രം തിയേറ്ററുകളിലെത്തി. നല്ല പ്രതികരണമാണ് ചിത്രത്തിന് ലഭിച്ചത്.

## കഥാപാത്രങ്ങൾ
* ജയ് - വിനായകം മാണിക്കം (വിനയ്)
* വൈഭവ് റെഡ്ഡി - Ramarajan Ambalavaanar (റാം)
* പ്രേംജി അമരൻ - സാമിക്കണ്ണ് (സാം)
* അരവിന്ദ് ആകാശ് - ജാക്ക്
* സമ്പത്ത് രാജ്  - ഡാനിയേൽ/ഡാനി
* സ്നേഹ - സുഹാസിനി ഫെർണാണ്ടോ
* പിയ ബാജ്പേയ് - റോഷ്നി
* Melanie Marie - ജെസീക്ക ആൽബ

 
അതിഥി വേഷങ്ങൾ :
* പ്രസന്ന - ശക്തി ശരവണൻ
* നയൻതാര - ഗ്രാമത്തിലെ പുതിയ പെൺകുട്ടി
* ചിമ്പു - മൻമഥൻ

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:2010-ൽ പുറത്തിറങ്ങിയ തമിഴ് ചലച്ചിത്രങ്ങൾ
ഡൊമെയിൻ നെയിം സിസ്റ്റം

**ഡൊമൈൻ നെയിം സിസ്റ്റം** എന്നതിന്റെ ചുരുക്കരൂപമാണ് **ഡി.എൻ.എസ്**. ഇന്റർനെറ്റിന്റെയും ഇമെയിൽ സംവിധാനാങ്ങളുടെയും ഏറ്റവും പ്രധാനപ്പെട്ട ഒരു ഘടകമായ ഡൊമയിൻ നെയിം പ്രവർത്തിക്കുന്നത് **ഡി എൻ എസ്** ആധാരമാക്കിയാണ്‌. ലോകത്തിന്റെ വിവിധ ഭാഗങ്ങളിലായി ചിതറിക്കിടക്കുന്ന വിവര സ്രോതസ്സുകളെ എളുപ്പത്തിൽ കണ്ടെത്താനുള്ള മേൽവിലാസങ്ങളാണ്‌ ഡൊമൈൻ നെയിമുകൾ. സംഖ്യകൾ മാത്രം ഉൾക്കൊള്ളുന്നതും അസ്ഥിരങ്ങളുമായ ഐ.പി. വിലാസ (I P address) ങ്ങളെ മനുഷ്യർക്ക് കൈകാര്യം ചെയ്യുവാനും ഓർത്തു വയ്ക്കുവാനും എളുപ്പവും ലളിതവുമായ സ്ഥിരനാമങ്ങൾ (ഡൊമൈൻ നെയിമുകൾ) ആക്കി പരിവർത്തനം ചെയ്യുന്ന സുപ്രധാന ധർമ്മം നിർവഹിക്കുന്നത് ഡി എൻ എസ് ആണ്‌. ഡൊമയിൻ നെയിം സംവിധാനമില്ലാതെ ഇമെയിൽ വിലാസങ്ങൾ രൂപപ്പെടുത്തുവാൻ സാധിക്കുകയില്ല. 1985 മുതൽ ഇന്റർനെറ്റിന്റെ അനിവാര്യ ഘടകമാണ് ഡൊമെയ്ൻ നെയിം സിസ്റ്റം.
## ഫംഗ്ഷൻ
ഡൊമെയ്ൻ നെയിം സിസ്റ്റം വിശദീകരിക്കാൻ പലപ്പോഴും ഉപയോഗിക്കുന്ന ഒരു സാമ്യം, മനുഷ്യസൗഹൃദ കമ്പ്യൂട്ടർ ഹോസ്റ്റ്നാമങ്ങൾ ഐപി അഡ്രസ്സിലേക്ക് വിവർത്തനം ചെയ്യുന്നതിലൂടെ ഇന്റർനെറ്റിന്റെ ഫോൺ ബുക്കായി അത് പ്രവർത്തിക്കുന്നു എന്നതാണ്. ഉദാഹരണത്തിന്, `www.example.com` എന്ന ഡൊമെയ്ൻ നാമം 93.184.216.34 (IPv4), 2606:2800:220:1:248:1893:25c8:1946 (IPv6) എന്നീ വിലാസങ്ങളിലേക്ക് വിവർത്തനം ചെയ്യുന്നു. ഡിഎൻഎസ്(DNS) വേഗത്തിലും സുതാര്യമായും അപ്‌ഡേറ്റ് ചെയ്യാൻ കഴിയും, അതേ ഹോസ്റ്റ്നാമം ഉപയോഗിക്കുന്നത് തുടരുന്ന ഉപയോക്താക്കളെ ബാധിക്കാതെ നെറ്റ്‌വർക്കിലെ ഒരു സേവനത്തിന്റെ സ്ഥാനം മാറ്റാൻ അനുവദിക്കുന്നു. ഉപയോക്താക്കൾ അർത്ഥവത്തായ യൂണിഫോം റിസോഴ്‌സ് ലൊക്കേറ്ററുകളും(URL)ഇ-മെയിൽ വിലാസങ്ങളും ഉപയോഗിക്കുമ്പോൾ കമ്പ്യൂട്ടർ യഥാർത്ഥത്തിൽ സേവനങ്ങൾ എങ്ങനെ കണ്ടെത്തുന്നു എന്നറിയാതെ തന്നെ ഇത് പ്രയോജനപ്പെടുത്തുന്നു.

ക്ലൗഡ് സേവനങ്ങൾ, ഉള്ളടക്ക വിതരണ ശൃംഖലകൾ തുടങ്ങിയ ഡിസ്ട്രിബ്യൂട്ടഡ് ഇന്റർനെറ്റ് സേവനങ്ങളിൽ ഡിഎൻഎസിന്റെത് സുപ്രധാനവും സർവ്വവ്യാപിയുമായ പ്രവർത്തനമാണ്.ഒരു ഉപയോക്താവ് ഒരു യുആർഎൽ ഉപയോഗിച്ച് ഒരു ഡിസ്ട്രിബ്യൂട്ടഡ് ഇന്റർനെറ്റ് സർവ്വീസിൽ ആക്സസ് ചെയ്യുമ്പോൾ, യുആർഎല്ലിന്റെ ഡൊമെയ്ൻ നെയിം ഉപയോക്താവിന് സമീപമുള്ള ഒരു സെർവറിന്റെ ഐപി അഡ്രസ്സിലേക്ക് മാറ്റുന്നു. ഇവിടെ ഉപയോഗപ്പെടുത്തുന്ന ഡിഎൻഎസിന്റെ പ്രധാന പ്രവർത്തനം, വ്യത്യസ്ത ഉപയോക്താക്കൾക്ക് ഒരേ ഡൊമെയ്‌ൻ നെയിമിനായി ഒരേസമയം വ്യത്യസ്ത ട്രാൻസലേഷൻസ് സ്വീകരിക്കാൻ കഴിയും എന്നതാണ്, ഇത് ഡിഎൻഎസിന്റെ പരമ്പരാഗത ഫോൺ-ബുക്ക് കാഴ്ചയിൽ നിന്നുള്ള ഒരു പ്രധാന പോയിന്റാണ്. ഉപയോക്താക്കൾക്ക് പ്രോക്‌സിമൽ സെർവറുകൾ നൽകുന്നതിന് ഡിഎൻഎസ് ഉപയോഗിക്കുന്ന ഈ പ്രക്രിയ ഇന്റർനെറ്റിൽ വേഗതയേറിയതും വിശ്വസനീയവുമായ പ്രതികരണങ്ങൾ നൽകുന്നതിന് പ്രധാനമാണ്, മിക്ക പ്രധാന ഇന്റർനെറ്റ് സേവനങ്ങളും ഇത് വ്യാപകമായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* Acmqueue.com, DNS Complexity, Paul Vixie, ACM Queue
* Zytrax.com, Open Source Guide - DNS for Rocket Scientists, an on-line technical.
* A listing of some DNS tools 

വർഗ്ഗം:കമ്പ്യൂട്ടർ ശൃംഖലകൾ
ഒളിമ്പിക്സ്‌ ഫുട്ബോൾ

ഒളിമ്പിക്സിൽ ആദ്യം മുതൽക്കു തന്നെ പുരുഷഫുട്ബാൾ ഒരു ഇനമായിരുന്നു.1896-ലും 1932-ലും മാത്രമായിരുന്നു ഇതിനൊരപവാദം. സ്ത്രീഫുട്ബാൾ ഉൾപ്പെടുത്തിയത് 1996-ൽ ആണ്‌.

### പുരുഷവിഭാഗം
(ബ്രാക്കറ്റിലുള്ള അക്കങ്ങൾ രാജ്യത്തെ പ്രതിനിധീകരിച്ച ടീമുകളുടെ എണ്ണത്തെ സൂചിപ്പിക്കുന്നു)

### വനിതാവിഭാഗം
(ബ്രാക്കറ്റിലുള്ള അക്കങ്ങൾ രാജ്യത്തെ പ്രതിനിധീകരിച്ച ടീമുകളുടെ എണ്ണത്തെ സൂചിപ്പിക്കുന്നു)

## അവലംബം

വർഗ്ഗം:ഫുട്ബോൾ മത്സരങ്ങൾ
തുടുപ്പതി

തമിഴ് നാട്ടിലെ ഈറോഡ് ജില്ലയിലെ  പെരുന്തുറ താലൂക്കിലെ ഒരു ഗ്രാമമാണ്‌ **തുടുപ്പതി** (**Thudupathi**) (Tamil: துடுப்பதி). ഇവിടെ നിന്ന്   ദേശീയപാത-47 ലേക്ക് 2.5 കി.മീ ദൂരെ ഉള്ളൂ. ഇത്  പെരുന്തുറ താലൂക്കിലെ ഒരു മുഖ്യസ്ഥലമാണു്. ഈ ഗ്രാമത്തിൽ അനേക ഉപഗ്രാമങ്ങൾ ഉണ്ട്, അവ:
#പാലക്കര
#കവുണ്ടംപാളയം
#ശാണാർപാളയം
#ചീരണംപാളയം
#വീരാച്ചിപ്പാളയം
#തുളുക്കപ്പാളയം
#ചിന്നമല്ലാം പാളയം
#തോപ്പാളയം
#തു. ഓലപ്പാളയം
#പല്ലാപാളയം
#തുടുപ്പതി വടക്ക് 
#തുടുപ്പതി തെര്ക്ക്

## സ്ഥലവിവരം
ദേശീയപാത 47 കടന്നുപോകുന്ന ഈറോഡിൽനിന്ന്  ഈ ഗ്രാമം 25 കി.മീ. ദൂരെ പെരുന്തുറ-ഗോപിചെട്ടിപ്പാളയം പാതയിൽ സ്ഥിതി ചെയ്യുന്നു. ഈറോഡിൽ നിന്നു 12 A, 12B, 12D എന്നീ ബസ്സുകൾ തുടുപ്പതിയിലേക്കു്  ലഭ്യമാണു്. 

## കാലാവസ്ഥ
വേനൽകാലത്ത് ഈ സ്ഥലത്തു താപനില 40 ഡിഗ്രീ സെൽഷ്യസെ എത്തും. ഇങ്ങ് ഇടവപ്പാതി മഴ കുറച്ച് പെയ്യും, കാരണം ഇത് പശ്ചിമ ഘട്ടത്തിൻ കിഴക്കേ ഉണ്ട്. പക്ഷേ, സെപ്ടെംബര് മാസത്തെ ഇവിടെ കനത്ത മഴ ഉണ്ട്. ഒക്ടോബറിലെ, തുലവർഷം തുടങ്ങുക, അതിനാൽ സ്ഥലത്ത് കനത്ത മഴ ഉണ്ടാവുക. ഈ കാലം താപനില 22 ഡിഗ്രീ ഓളം എത്തും. ജനുവരി തുടങ്ങി ഫെബ്രുവരി വരെ കുളിർകാലം ഉണ്ട്. അന്ൻ, താപനില ഏകകാലം 10 ഡിഗ്രീ എത്തും. 
പ്രതി കൊല്ലം ഈ സ്ഥലം 700 സെ. മീ മഴ പെയ്യുന്നു. 
 
## പ്രത്യേകതകൾ
ഈറോഡ് ചെങ്കുന്തർ എൻ‌ജീനീയറിംഗ് കോളേജ് സ്ഥിതി ചെയ്യുന്നത് ഇവിടെയാണ്‌. 

വർഗ്ഗം:തമിഴ്നാട്ടിലെ പട്ടണങ്ങൾ
സ്വത്ത് (ചലച്ചിത്രം)

വി,ടി നന്ദകുമാർ കഥ തിരക്കഥ, സംഭാഷണം എഴുതിഎൻ. ശങ്കരൻ നായർ സംവിധാനം ചെയ്ത് എസ്. ഉഷാ നായർ നിർമ്മിച്ച 1980-ൽ പുറത്തിറങ്ങിയ ഒരു ഇന്ത്യൻ ***മലയാളം ചലച്ചിത്രമാണ് സ്വത്ത്.*** ജഗതി ശ്രീകുമാർ, തിക്കുറിശ്ശി സുകുമാരൻ നായർ, ജയദേവൻ, സറീന വഹാബ് , വരലക്ഷ്മി എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ജി.ദേവരാജനാണ് .    കാവാലം എം.ഡി രാജേന്ദ്രൻ എന്നിവർ ഗാനങ്ങൾ എഴുതി. 

## അഭിനേതാക്കൾ

* 
* 

## പാട്ടരങ്ങ്
എം.ഡി.രാജേന്ദ്രൻ, കാവാലം നാരായണപ്പണിക്കർ എന്നിവരുടെ വരികൾക്ക് ജി.ദേവരാജൻ സംഗീതം പകർന്നു.

## അവലംബങ്ങൾ

## പുറംകണ്ണികൾ

* 
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:കാവാലം -ദേവരാജൻ ഗാനങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ
വർഗ്ഗം:വി.ടി. നന്ദകുമാർ കഥ,തിരക്കഥ, സംഭാഷണം എഴുതിയ ചലച്ചിത്രങ്ങൾ
വർഗ്ഗം:എം ഡി രാജേന്ദ്രന്റെ ഗാനങ്ങൾ
വർഗ്ഗം:എം.ഡി. രാജേന്ദ്രൻ- ദേവരാജൻ ഗാനങ്ങൾ
പ്രതലബലം

ദ്രാവകങ്ങളുടെ ഉപരിതലത്തിലെ സദൃശ തന്മാത്രകൾ വശങ്ങളിലേക്കും അകത്തേക്കും മാത്രം ആകർഷിക്കപ്പെടുന്നു. അതിനാൽ ഉപരിതലം ഇലാസ്തികമായ പാടപോലെ പ്രവർത്തിക്കുന്നു. ഇതിനുകാരണമാകുന്ന ബലമാണ് **പ്രതലബലം**. മറ്റു തന്മാത്രകൾ എല്ലാവശങ്ങളിലേക്കും ബലം പ്രയോഗിക്കുന്നു.

## കാരണം
[thumb|left|250px|ഉപരിതലത്തിലെ ഒരു [തന്മാത്ര|തന്മാത്രയും മറ്റൊരു തന്മാത്രയും ബലം പ്രയോഗിക്കുന്ന രീതി]]
ദ്രാവക തന്മാത്രകൾ തമ്മിലുള്ള ആകർഷണ വികർഷണങ്ങളാണ് പ്രതലബലത്തിനു കാരണം. ദ്രാവക തന്മാത്രകൾ അടുത്തുള്ള എല്ലാ തന്മാത്രകളിലേക്കും വശങ്ങളിലേക്കും ബലം പ്രയോഗിക്കുന്നു. മൊത്തത്തിലുള്ള ബലത്തിന്റെ തുക പൂജ്യമാകുകയും സന്തുലിതാവസ്ഥ നിലനിർത്തുകയും ചെയ്യുന്നു. എന്നാൽ പ്രതലത്തിലെ തന്മാത്രകളിൽ മുകളിൽ സദൃശ ദ്രാവകതന്മാത്രകളുടെ അഭാവം ഈ സന്തുലിതാവസ്ഥക്ക് മാറ്റം വരുത്തുന്നു. ഈ മാറ്റം തുലനം ചയ്യുന്നതിനായി വശങ്ങളിലെ തന്മാത്രയിൽ അധിക ബലം ഉപയോഗിക്കുകയും ചെയ്യുന്നു. അധികബല പ്രസരണത്താൽ പ്രതലത്തിലെ തന്മാത്രകൾ കൂടുതൽ അടുക്കുകയും അവ ഒരു പാടപോലെ യോജിച്ചു നിൽക്കുകയും ചെയ്യുന്നു. ഈ കാരണത്താൽ, ആന്തര ഭാഗത്തുകൂടി ചലിപ്പിക്കുന്നതിനേക്കാൾ ഉപരിതലത്തിൽകൂടിയോ പകുതി മുങ്ങിയതോ ആയ വസ്തു ചലിപ്പിക്കുവാൻ കൂടുതൽ ബലം പ്രയോഗിക്കേണ്ടി വരുന്നു. 

ദ്രാവക തുള്ളികളുടെ ആകൃതിക്കു കാരണം പ്രതലബലമാണ്. മറ്റു ബലങ്ങളുടെ അഭാവത്തിൽ (ഗുരുത്വാകർഷണ ബലം ഉൾപ്പെടെ) പ്രതലബലം മൂലം ദ്രാവക തുള്ളികൾക്ക് ശുദ്ധ ഗോളാകൃതി ലഭിക്കുന്നു. ഗോളാകൃതി കവരിക്കുന്നതു മൂലം പ്രതലബലത്തിന്റെ ശക്തി പ്രതലത്തിൽ കുറയുന്നു എന്ന് ലാപ്ലേസ് നിയമം പറയുന്നു.

ഊർജ്ജത്തിന്റെ പരിവേഷത്തിൽ പ്രതലബലത്തെ സാധൂകരിക്കുവാൻ കഴിയും. കൂടുതൽ തന്മാതകളുമായി ബന്ധപ്പെട്ടിരിക്കുന്ന തന്മാത്രകൾ താഴ്ന്ന ഊർജ്ജതലത്തിലും എന്നാൽ ഒറ്റക്കുള്ളവ ഉയർന്ന ഊർജ്ജതലത്തിലും ആയിരിക്കും. ദ്രാവകത്തിനുള്ളിലുള്ള തന്മാത്രകൾ കൂടുതൽ തന്മാതകളുമായി ബന്ധപ്പെട്ടിരിക്കുന്നു എന്നാൽ പ്രതലങ്ങളിൽ കുറവും. അതിനാൽ പ്രതലത്തിലെ തന്മാത്രകൾ ഉയർന്ന ഊർജ്ജതലത്തിലും ആയിരിക്കും. പ്രതലത്തിൽ സന്തുലിതാവസ്ഥ കൈവരിക്കുവാൻ വേണ്ടി, പ്രതലത്തിലുള്ള തന്മാത്രകളുടെ എണ്ണം കുറയുകയും തന്മൂലം പ്രതല വിസ്തീർണ്ണം കുറയുകയും ചെയ്യുന്നു. 

പ്രതല വിസ്തീർണ്ണം കുറയുന്ന പ്രതിഭാസം മൂലം, പ്രതലം മിനുസമുള്ളതായ ആകൃതി കൈവരിക്കുന്നു. അതിനായി പ്രതലം ഉള്ളിലേക്ക് ബലം പ്രയോഗിക്കേണ്ടിവരുന്നതായും കാണപ്പെടുന്നു. ഇതു മൂലം ചെറിയതൊതിലുള്ള വ്യാപ്ത വ്യതിയാ‍നവും കാണപ്പെടുന്നു.

## ദൈനംദിന ജീവിതത്തിൽ
* വെള്ളത്തുള്ളികളുടെ ഗോളാകൃതി
* വെള്ളത്തിലാശാനെപ്പോലെയുള്ള ചെറു ജല ജീവികൾ ജല ഉപരിതലത്തിലൂടെ സഞ്ചരിക്കുന്നത്.
* ടാപ്പിൽ നിന്നും വീഴുന്ന തുള്ളികളുടെ അണ്ഡാകൃതി.

പ്രമാണം:Dew 2.jpg|തുള്ളിയുടെ ഗോളാകൃതി
പ്രമാണം:WaterstriderEnWiki.jpg|ഒരു ജലജീവി
പ്രമാണം:Water drop animation enhanced small.gif|ടാപ്പിൽ നിന്നും വീഴുന്ന തുള്ളി


## ഫലങ്ങൾ
* കേശികത്വം
* കേശിക ഉയർച്ചാ താഴ്ചകൾ

## പട്ടിക

## അവലംബം


## പുറത്തേക്കുള്ള കണ്ണികൾ

* On surface tension and interesting real-world cases
* MIT Lecture Notes on Surface Tension 
* Surface Tensions of Various Liquids
* Calculation of temperature-dependent surface tensions for some common components
* The Bubble Wall (Audio slideshow from the National High Magnetic Field Laboratory explaining cohesion, surface tension and hydrogen bonds)
താളവട്ടം

പ്രിയദർശന്റെ സംവിധാനത്തിൽ മോഹൻലാൽ, നെടുമുടി വേണു, എം.ജി. സോമൻ, കാർത്തിക, ലിസി എന്നിവർ പ്രധാനവേഷങ്ങളിൽ അഭിനയിച്ച് 1986-ൽ പ്രദർശനത്തിനിറങ്ങിയ ഒരു മലയാള ചലച്ചിത്രമാണ് ***താളവട്ടം***. സെവൻ ആർട്സ് ഫിലിംസിന്റെ ബാനറിൽ ജി.പി. വിജയകുമാർ, ജി. ജയകുമാർ എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് സെവൻ ആർട്സ് റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് പ്രിയദർശൻ ആണ്.  1975-ൽ പുറത്തിറങ്ങിയ *വൺ ഫ്ലൂ ഓവർ ദി കുക്കൂസ് നെസ്റ്റ്* എന്ന സിനിമയുടെ അടിസ്ഥാന ആശയത്തെ അടിസ്ഥാനമാക്കിയുള്ളതാണ് ഈ ചിത്രം. കെൻ കെസിയുടെ അതേ പേരിലുള്ള നോവലിന്റെ അനുകരണമായിരുന്നു ഈ സിനിമ. ഈ ചിത്രം ഹിന്ദിയിൽ പ്രിയദർശൻ തന്നെ *ക്യോൻ കി* (2005) എന്ന പേരിലും തമിഴിൽ റോബർട്ട്-രാജശേഖർ *മനസുക്കുൽ മത്തപ്പ്* (1988) എന്ന പേരിലും റീമേക്ക് ചെയ്തു.

## കഥാസംഗ്രഹം
ഡോക്‌ടർ സാവിത്രി വിനോദിനെ ചികിത്സിക്കുകയും ആരോഗ്യം വീണ്ടെടുക്കുകയും ചെയ്യുമ്പോൾ, അവർ പരസ്പരം ആകർഷിക്കപ്പെടുന്നു. എന്നാൽ സാവിത്രിയുടെ അച്ഛൻ അവരെ വേർപെടുത്താൻ ഒരു ദുഷിച്ച പദ്ധതിയുമായി വരുന്നു.

## അഭിനേതാക്കൾ

## സംഗീതം
പൂവച്ചൽ ഖാദർ, പന്തളം സുധാകരൻ എന്നിവർ എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് രഘുകുമാർ, രാജാമണി എന്നിവരാണ്. പശ്ചാത്തലസംഗീതം ഒരുക്കിയിരിക്കുന്നത് ജോൺസൺ. 
; ഗാനങ്ങൾ

## അണിയറ പ്രവർത്തകർ

## പുറത്തേക്കുള്ള കണ്ണികൾ

* 
* ''താളവട്ടം''  – മലയാളസംഗീതം.ഇൻഫോ

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മോഹൻലാൽ-കാർത്തിക ജോഡി
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:രാജാമണി ഈണം പകർന്ന ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
ശെമ്മാശൻ

ചില ക്രൈസ്തവ സഭകളിലെ ഒരു വൈദിക പദവിയാണ് **ശെമ്മാശൻ** അഥവാ **ഡീക്കൻ** (Deacon). ശുശ്രൂഷകൻ എന്ന അർത്ഥമുള്ള *മ്ശംശാനാ* എന്ന സുറിയാനി  പദത്തിൽ നിന്നാണ് ശെമ്മാശൻ എന്ന വാക്കുണ്ടായത്. ഗ്രീക്ക് ഭാഷയിൽ ദിയാക്കൊനോസ് (Diaconos) എന്നാണ് ഈ സ്ഥാനനാമം. ആരാധനയിലും സാമൂഹ്യ രംഗത്തും ശുശ്രൂഷിക്കുക എന്നതാണു ഇവരുടെ കർത്തവ്യം. ആദിമ കാലം മുതൽ സഭകളിൽ ഈ പദവി നില നിന്നിരുന്നതായി കരുതപ്പെടുന്നു. ഇതു ഒരു ആയുഷ്ക്കാല സ്ഥാനമായാണ് സഭയിൽ നിലവിൽ വന്നതെങ്കിലും കാലക്രമേണ പൂർണ്ണ വൈദികനാകുന്നതിനു മുൻപുള്ള ഘട്ടം മാത്രമായി ഇത് ചുരുങ്ങി.

## മറ്റ് പ്രത്യേക സ്ഥാനങ്ങൾ
### [[അർക്കദിയാക്കോൻ]] (ആർച്ച് ഡീക്കൻ)
ഡീക്കന്മാരുടെ തലവൻ എന്നാണ് ആർച്ച് ഡീക്കൻ എന്ന വാക്കിന്റെ അർത്ഥം. പട്ടക്കാരിൽനിന്നും, ശെമ്മാശന്മാരിൽനിന്നും അർക്കദിയാക്കോനെ തെരഞ്ഞെടുക്കാം. കേരളത്തിലെ സുറിയാനി ക്രിസ്ത്യാനി സമുദായത്തിൽ പരമ്പരാഗതനേതൃത്വം വഹിച്ചിരുന്ന വ്യക്തികളുടെ സ്ഥാനപ്പേരായിരുന്നു അർക്കദ്യാക്കോൻ, "ജാതിക്കു തലവൻ", "ജാതിക്കു കർത്തവ്യൻ" എന്നീ പേരുകളിലും ഈ പദവി വഹിക്കുന്ന ആൾ ആറിയപ്പെട്ടിരുന്നു.
### മ്ശെംശോനീസോ
ശെമ്മാശപട്ടമുള്ള സ്ത്രീകളാണ് ഇവർ. കേരളത്തിലെ ചില സുറിയാനി സഭകൾക്കിടയിൽ സ്ത്രീകൾക്ക് ഈ സ്ഥാനം നൽകാറില്ല. എന്നാൽ പൗരസ്ത്യ കൽദായ സുറിയാനി സഭയിൽ ശെമ്മാശപട്ടമുള്ള സ്ത്രീകളുണ്ട്.   ഇവർക്കു് പക്ഷേ മദ്ബഹായിൽ കയറുന്നതിനു് അനുവാദമില്ല. ഇവർ രോഗികളുടെ ശുശ്രൂഷക്കാരാണു്.

## അവലംബം

വർഗ്ഗം:ക്രൈസ്തവ പൗരോഹിത്യ ശ്രേണി
ചിറ്റൂർ തത്തമംഗലം നഗരസഭ

thumb|200px|ചിറ്റൂർ തത്തമംഗലം മുനിസിപ്പാലിറ്റി കെട്ടിടം

കേരളത്തിൽ പാലക്കാട് ജില്ലയിലെ ഒരു നഗരസഭയാണ് **ചിറ്റൂർ-തത്തമംഗലം**. പാലക്കാട് നഗരത്തിൽ നിന്ന്  15 കിലോമീറ്റർ തെക്കുകിഴക്കു മാറി പാലക്കാട് ചുരത്തിന് മധ്യഭാഗത്തായാണ് ഈ നഗരസഭ സ്ഥിതി ചെയ്യുന്നത്. 29 വാർഡുകളുള്ള ചിറ്റൂർ തത്തമംഗലം മുൻസിപ്പാലിറ്റിയുടെ വിസ്തീർണ്ണം 14.71 ചതുരശ്രകിലോമീറ്ററാണ്.

## സ്ഥിതിവിവരക്കണക്കുകൾ
2011 -ലെ കണക്കുകൾ പ്രകാരം 32,298 ആണ് ചിറ്റൂർ തത്തമംഗലം നഗരസഭയിലെ ജനസംഖ്യ. ഇതിൽ 15,665 പുരുഷന്മാരും, 16,633 സ്ത്രീകളും ഉൾപ്പെടുന്നു. ചിറ്റൂർ തത്തമംഗലം നഗരസഭയിലെ ജനസാന്ദ്രത 2197 -ഉം, സ്ത്രീ പുരുഷ അനുപാതം 1055 -ഉം ആണ്.

## ചരിത്രം
### സ്ഥലനാമോൽപ്പത്തി
മലയാള ഭാഷയിൽ ചെറിയ ഗ്രാമം എന്നർഥം വരുന്ന *ചെറു ഊര്* എന്ന വാക്കിൽ നിന്നാണ് ചിറ്റൂർ എന്ന സ്ഥലപ്പേർ രൂപപ്പെട്ടതെന്നും, ദത്തൻ എന്ന ബ്രാഹ്മണശ്രേഷ്ഠൻ സ്ഥാപിച്ച അഗ്രഹാരങ്ങൾ സ്ഥിതി ചെയ്യുന്ന സ്ഥലം തത്തമംഗലം ആയി എന്നും പറയപ്പെടുന്നു.

### ആദ്യകാല ഭരണസമിതികൾ
1908 -ലാണ് ചിറ്റൂർ തത്തമംഗലം മുനിസിപ്പാലിറ്റി പ്രവർത്തനം ആരംഭിച്ചത്. സാനിറ്ററി ബോർഡായിരുന്നു ഭരണം നടത്തിയത്. 1910 -ൽ കൊച്ചിൻ ഗവണ്മെന്റ് നിയമനിർമ്മാണത്തിലൂടെ ഈ സ്ഥാപനത്തിന്റെ പ്രവർത്തനം ഒരു ടൌൺ കൌൺസിൽ എന്ന നിലയ്ക്ക് രൂപപ്പെടുത്തി. 1947 ഒക്ടോബർ 1 -ന് ചിറ്റൂർ തത്തമംഗലം മുനിസിപ്പാലിറ്റി ഇന്നു കാണുന്ന രൂപത്തിലായി. അമ്പാട്ട് ഈച്ചരമേനോനായിരുന്നു ആദ്യത്തെ ചെയർമാൻ.
## അതിരുകൾ
thumb|200px|ചിറ്റൂർ ഉപജില്ലാ വിദ്യാഭ്യാസ ഓഫീസ്
# വടക്ക് : നല്ലേപ്പിള്ളി പഞ്ചായത്ത്
# കിഴക്ക് : പെരുമാട്ടി, പട്ടഞ്ചേരി പഞ്ചായത്തുകൾ
# തെക്ക് : പട്ടഞ്ചേരി പഞ്ചായത്ത്
# പടിഞ്ഞാറ് : പുതുനഗരം, പെരുവെമ്പ് പഞ്ചായത്തുകൾ

## ഭൂപ്രകൃതി
പാലക്കാട് ചുരത്തിലാണ് ചിറ്റൂർ തത്തമംഗലം മുനിസിപ്പാലിറ്റി സ്ഥിതി ചെയ്യുന്നത്. കിഴക്കു നിന്നും പടിഞ്ഞാറോട്ട് പൊതുവായ ചരിവോടു കൂടി കിടക്കുന്ന ഈ പ്രദേശത്ത് ചിറ്റൂരിനെയും തത്തമംഗലത്തെയും വേർതിരിച്ചുകൊണ്ട് പേരാർപുഴ പടിഞ്ഞാറോട്ട് ഒഴുകുന്നു. ഈ പുഴ ചിറ്റൂർ ഭാഗത്ത് ശോകനാശിനിപ്പുഴ എന്ന പേരിൽ അറിയപ്പെടുന്നു. പൊതുവേ ഉഷ്ണമേഖലാ കാലാവസ്ഥയാണ് ഈ പ്രദേശത്തനുഭവപ്പെടുന്നത്.

## പുറത്തേക്കുള്ള കണ്ണികൾ
* തദ്ദേശസ്വയംഭരണ വകുപ്പ് വെബ്സൈറ്റ്

വർഗ്ഗം:പാലക്കാട് ജില്ലയിലെ നഗരസഭകൾ
അമ്മാനക്കായ

നിറയെ ദ്വാരങ്ങളുള്ളതും അകം പൊള്ളയായതുമായ ലോഹഗോളങ്ങളാണ് അമ്മാനക്കായ. അമ്മാനയാട്ടത്തിനാണ് (അഞ്ചോ ആറോ അമ്മാനക്കായകൾ തുടർച്ചയായി മുകളിലേക്കെറിഞ്ഞ് താഴെവീഴാതെ പിടിച്ച് വീണ്ടും മുകളിലേക്ക് എറിഞ്ഞുകൊണ്ടിരിക്കുന്ന ഒരു വിനോദം) ഇവ ഉപയോഗിച്ചിരുന്നത്. പല വലിപ്പത്തിൽ അമ്മാനക്കായകൾ നിർമ്മിക്കാറുണ്ട്. ചിലപ്പോൾ മരംകൊണ്ടും ഉണ്ടാക്കാറുണ്ട്. താരതമ്യേന കൈപ്പിടിയിലൊതുങ്ങാൻ പാകത്തിനാണ് വലിയവയുടെ വലിപ്പം.

## ആചാരം
പണ്ട് കാലത്ത് കോളറ പോലുള്ള പകർച്ചവ്യാധികൾ വരാതിരിക്കുന്നതിനു വേണ്ടി ക്ഷേത്രങ്ങളിലെ വെളിച്ചപ്പാടുകളുടെ ഒരു ആചാരമായിരുന്നു അമ്മാനയാട്ടം. അമ്മാനക്കായകളിൽ ഭസ്മം നിറച്ച് വെളിച്ചപ്പാടുകൾ ജനങ്ങളുടെ ഇടയിൽനിന്ന് അമ്മാനമാടും. അങ്ങനെ അമ്മായക്കായയിൽ നിറച്ചിരിക്കുന്ന ഭസ്മം ദ്വാരങ്ങളിലൂടെ കൂടിനിൽക്കുന്നവരുടെ ദേഹത്ത് വീഴും.

## വിനോദം
പിന്നീട് അമ്മായക്കായകൾ പോലെയിരിക്കുന്ന ചെറിയ പന്തുകൾ മുകളിലേയ്ക്ക് എറിഞ്ഞ് പിടിക്കുന്ന ഒരു വിനോദമായി ഇത് സ്ത്രീകളുടെ ഇടയിൽ പ്രചാരത്തിൽ വന്നു. ഇപ്പോഴും സർക്കസ്സിലും മറ്റും അമ്മാനയാട്ടം നടത്താറുണ്ട്.

## അവലംബം
ക്ലൗഡ് സീഡിങ്

അന്തരീക്ഷത്തിൽ മേഘങ്ങളുടെ ഘടനയിൽ  വ്യത്യാസം വരുത്തി കൃത്രിമമഴ‌ പെയ്യിക്കുന്ന  രീതിയെ **ക്ലൗഡ് സീഡിംഗ്**  എന്നു പറയുന്നു. മേഘങ്ങളിൽ, മഴപെയ്യുവാൻ വേണ്ടി നടക്കുന്ന സൂക്ഷ്മഭൗതികപ്രവർത്തനങ്ങൾ, രാസപദാർത്ഥങ്ങൾ ഉപയോഗിച്ച് സൃഷ്ടിച്ചാണ്‌ ഇത് ചെയ്യുന്നത്. ഇത് സാധാരണരീതിയിൽ മഴ പെയ്യിക്കുന്നതിനോ, കൃത്രിമമഞ്ഞ് വരുത്തുന്നതിനോ ആണ്‌ ഉപയോഗിക്കുന്നത്. കൂടാതെ മൂടൽ മഞ്ഞ് കുറക്കുന്നതിനും ഈ പ്രവർത്തനം ഉപയോഗിക്കുന്നു.

## പ്രവർത്തനരീതി

ക്ലൗഡ് സീഡിംഗിനു സാധാരണ ഉപയോഗിക്കുന്ന രാസപദാർഥം സിൽ‌വർ അയോഡൈഡ് ,  ഡ്രൈ ഐസ് (മരവിപ്പിച്ച കാർബൺ ഡയോക്സൈഡ്). 
ഇത്തരത്തിൽ പൂജ്യം ഡിഗ്രിയേക്കാൾ താഴെ തണുപ്പിച്ച വസ്തുക്കൾ മേഘത്തിലേക്ക് പ്രരിപ്പിക്കുകയാണ്‌ ചെയ്യുന്നത്.

## ഇന്ത്യയിൽ
* ബാംഗളൂരിൽ കാർഷിക വിളകൾക്ക്  മഴയുടെ കുറവ് കാരണം ഇത്തരത്തിൽ  കൃത്രിമമഴ പെയ്യിക്കുന്നതിനെക്കുറിച്ച് ആലോചനകൾ നടന്നിരുന്നു.
### കേരളത്തിൽ
* PM 2005 ലെ വരൾച്ച സമയത്ത്, പാലക്കാട് ജില്ലയിൽ കൃത്രിമ മഴ പെയ്യിക്കാൻ കലക്ടർ താൽപ്പര്യപ്പെട്ടിരുന്നുവെങ്കിലും നടന്നില്ല.
* തി​രു​വ​ന​ന്ത​പു​രം: തു​ലാ​വ​ർ​ഷ​ത്തി​ന് പി​ന്നാ​ലെ ഇ​ട​വ​പ്പാ​തി​യി​ലും സം​സ്ഥാ​ന​ത്തി​ന് അ​ടി​തെ​റ്റിയതോടെ കൃ​തി​മ​മ​ഴ​ക്കാ​യു​ള്ള പ​രീ​ക്ഷ​ണ​ങ്ങ​ളി​ലേ​ക്ക് സം​സ്ഥാ​ന സ​ർ​ക്കാ​ർ കടക്കുന്നു.Read more at:http://www.madhyamam.com/kerala/cloud-seeding-kerala-news/2017/aug/26/321344

## അവലംബം

## പുറത്തേക്കുള്ള കണ്ണികൾ
*Rainmaking in China 
വർഗ്ഗം:കാലാവസ്ഥ
പ

മലയാള അക്ഷരമാലയിലെ ഇരുപത്തിയൊന്നാം വ്യഞ്ജനാക്ഷരമാണ് **പ**.  

മലയാളവ്യാകരണമനുസരിച്ചുള്ള വ്യഞ്ജനങ്ങളുടെ വർഗീകരണപ്രകാരം 'പ'വർഗത്തിലെ ഖരാക്ഷരമാണ് പ.  ചുണ്ടുകൾ തമ്മിൽ സ്പർശിച്ച് ഉച്ഛാസവായുവിനെ തടഞ്ഞുനിർത്തിക്കൊണ്ട് ഉച്ചരിക്കപ്പെടുന്ന വ്യഞ്ജനമായതിനാൽ സ്വനവിജ്ഞാനപ്രകാരം ഇതൊരു ഓഷ്ഠ്യസ്പർശവ്യഞ്ജനമാണ്.

## സംഗീതത്തിൽ
സംഗീതത്തിൽ സപ്തസ്വരങ്ങളിൽ അഞ്ചാമത്തേതായ പഞ്ചമത്തെ സൂചിപ്പിക്കുന്നതിന് 'പ'കാരം ഉപയോഗിക്കുന്നു.

## സിദ്ധാർഥങ്ങൾ
### മലയാളത്തിൽ

### സംസ്കൃതത്തിൽ
പദാന്ത്യത്തിൽ 'പ'കാരവും ലിംഗവചനപ്രത്യയവും ചേർത്ത് പ്രയോഗിക്കുമ്പോൾ 'പാലിക്കുന്നവൻ', 'പാനം ചെയ്യുന്നവൻ' എന്നീ അർഥങ്ങൾ സിദ്ധിക്കുന്നു.  'പ' എന്ന അക്ഷരത്തിന് സംസ്കൃതത്തിൽ കാറ്റ്, ഇല, സ്വർണം എന്നീ അർഥങ്ങളുണ്ട് .

## ഇവകൂടി കാണുക
* മലയാള അക്ഷരമാല
ഫ

മലയാള അക്ഷരമാലയിലെ ഇരുപത്തിരണ്ടാമത്തെ വ്യഞ്ജനാക്ഷരമാണ് **ഫ**. 

 മലയാളവ്യാകരണമനുസരിച്ച് വ്യഞ്ജനങ്ങളെ വർഗീകരിക്കുന്നതിൽ, 'പ'വർഗത്തിലെ അതിഖരമാണ് ഫ.  ചുണ്ടുകൾ തമ്മിൽ സ്പർശിച്ച് ഉച്ഛാസവായുവിനെ തടഞ്ഞുനിർത്തിക്കൊണ്ട് ഉച്ചരിക്കപ്പെടുന്ന വ്യഞ്ജനമായതിനാൽ സ്വനവിജ്ഞാനപ്രകാരം ഇതൊരു ഓഷ്ഠ്യസ്പർശവ്യഞ്ജനമാണ്.

## ലിപിപ്രയോഗങ്ങൾ
ആധുനിക മലയാളത്തിൽ, 'ഫ' എന്ന ലിപി ഓഷ്ഠ്യവ്യഞ്ജനമായ 'ഫ'യെ സൂചിപ്പിക്കുന്നതിന് പുറമേ, ഇംഗ്ലീഷിലെ ' f ' എന്ന സ്വനത്തെ കുറിക്കാനും ഉപയോഗിക്കുന്നു.  

:ഉദാഹരണങ്ങൾ:

::ഫിഡിൽ, ഫിസിക്സ്, ഫൊണറ്റിക്സ്, ഫാൻ

## സിദ്ധാർഥങ്ങൾ
### മലയാളത്തിൽ

### സംസ്കൃതത്തിൽ
'ഫ' എന്ന അക്ഷരത്തിന് സംസ്കൃതത്തിൽ പാഴ്വാക്ക്, വർധന, വികാസം, കോട്ടുവായിടൽ എന്നീ അർഥങ്ങളുണ്ട് .

## ഇവകൂടി കാണുക
* മലയാള അക്ഷരമാല
കെ.പി. ശങ്കരൻ

ഒരു മലയാള സാഹിത്യവിമർശകനും, അദ്ധ്യാപകനുമാണ്‌ **കെ.പി. ശങ്കരൻ** (ജനനം : 15 മേയ് 1939). അദ്ധ്യാപകൻ, സാഹിത്യനിരൂപകൻ, എന്നീ നിലകളിൽ പ്രസിദ്ധൻ. കേരള സാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്കാരം നേടിയിട്ടുണ്ട്. . 
## ജീവിതരേഖ
തൃശ്ശൂർ ജില്ലയിലെ പെങ്കുളത്തു ജനിച്ചു. മൈസൂർ റീജിയണൽ കോളേജിൽ മലയാള വിഭാഗം റീഡറായിരുന്നു. കേരള സാഹിത്യ അക്കാഡമി അംഗമായി പ്രവർത്തിച്ചിട്ടുണ്ട്.

## കൃതികൾ
*മാഞ്ഞുതുള്ളി,
*സമീപനം
*ഋതുപരിവർത്തനം
*നവകം
*അനുശീലനം
*സംസ്കാരം
## പുരസ്കാരങ്ങൾ
* കേരളസാഹിത്യ അക്കാദമിയുടെ സമഗ്ര സംഭാവനയ്ക്കുള്ള പുരസ്‌കാരം - 2013
*2004-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം

## അവലംബം

## പുറത്തേക്കുള്ള കണ്ണികൾ
*കെ.പി. ശങ്കരന്റെ 70-ആം പിറന്നാളിനോടനുബന്ധിച്ച് ഹിന്ദുവിൽ വന്ന വാർത്ത

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യനിരൂപകർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1939-ൽ ജനിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:കേരളസാഹിത്യ അക്കാദമിയുടെ വിശിഷ്ടാംഗത്വം നേടിയവർ
മ

മലയാള അക്ഷരമാലയിലെ ഇരുപത്തിയഞ്ചാമത്തെ വ്യഞ്ജനാക്ഷരമാണ് 
**മ**. പവർഗത്തിലെ അഞ്ചാക്ഷരമായ "മ" ഒരു അനുനാസിയം ആണ്.

*മ്* എന്ന കേവലവ്യഞ്ജനശബ്ദ ത്തിനോട് അ എന്ന സ്വരം ചേർക്കുമ്പോഴാണ് '"മ"' എന്ന വ്യഞ്ജനം ഉണ്ടാവുന്നത്.
മ് + അ = മ
മലയാളവ്യാകരണമനുസരിച്ച് വ്യഞ്ജനങ്ങളെ വർഗീകരിക്കുന്നതിൽ, 'പ'വർഗത്തിലെ അനുനാസികമാണിത്.  സ്വനവിജ്ഞാനപ്രകാരംഇത് ഓഷ്ഠ്യവും അനുനാസികവുമാണ്.
പദപ്രയോഗം ഉദാഹരണം  മരം

## സംഗീതത്തിൽ
സംഗീതത്തിൽ സപ്തസ്വരങ്ങളിൽ നാലാമത്തേതായ മധ്യമത്തെ കുറിക്കുന്നതിന് 'മ'കാരം ഉപയോഗിക്കുന്നു.  

## ഛന്ദശ്ശാസ്ത്രത്തിൽ
ഛന്ദശ്ശാസ്ത്രത്തിൽ സർവഗുരുവായ ത്ര്യക്ഷരഗണത്തെ സൂചിപ്പിക്കുന്നതിനുള്ള സംജ്ഞയാണ് മ.

## സിദ്ധാർഥങ്ങൾ

## ഇവകൂടി കാണുക
* മലയാള അക്ഷരമാല
യ

മലയാള അക്ഷരമാലയിലെ ഇരുപത്തിയാറാമത്തെ വ്യഞ്ജനാക്ഷരമാണ് "'യ'".ഇതിന്റെ ഉച്ചാരണം താലവ്യം.  

ആധുനിക സ്വനവിജ്ഞാനപ്രകാരം പ്രവാഹിയും നാദയുക്തവുമായ ഒരു താലവ്യവ്യഞ്ജനം.  അക്ഷരമാലയിൽ **യ**കാരത്തെ പരമ്പരാഗതമായി അന്തഃസ്ഥം അഥവാ മധ്യമം എന്ന വിഭാഗത്തിൽ ഉൾപ്പെടുത്തിയിരിക്കുന്നു.

## ഛന്ദശ്ശാസ്ത്രത്തിൽ
ഛന്ദശ്ശാസ്ത്രത്തിൽ ആദ്യലഘുവായ ത്ര്യക്ഷരഗണത്തെ 'യ'കാരംകൊണ്ട് സൂചിപ്പിക്കുന്നു

## സിദ്ധാർഥങ്ങൾ

## മലയാളത്തിൽ

## സംസ്കൃതത്തിൽ
*  പുല്ലിംഗരൂപത്തിൽ പോകുന്നവൻ, യമൻ എന്നീ അർത്ഥങ്ങൾ
*  സ്ത്രീലിംഗരൂപത്തിൽ ഗതി, വണ്ടി, നിരോധം, ധാന്യം, ലക്ഷ്മി മുതലായ അർത്ഥങ്ങൾ
*  നപുംസകലിംഗരൂപത്തിൽ വണ്ടി, വായു തുടങ്ങിയ അർത്ഥങ്ങൾ
ര

മലയാള അക്ഷരമാലയിലെ ഇരുപത്തിയേഴാമത്തെ വ്യഞ്ജനാക്ഷരമാണ് **ര**. **രേഫം** എന്ന പേരിലും 'ര'കാരം അറിയപ്പെടുന്നു.  

പരമ്പരാഗതമായി, അക്ഷരമാലയിൽ ഇതിനെ അന്തഃസ്ഥം അഥവാ മധ്യമം എന്ന വിഭാഗത്തിൽ ഉൾപ്പെടുത്തുന്നു.  സ്വനവിജ്ഞാനമനുസരിച്ച് ഇത് നാദിയും ദന്ത്യവുമായ ഒരു ഉൽക്ഷിപ്തവ്യഞ്ജനമാണ്.

## ഛന്ദശ്ശാസ്ത്രത്തിൽ
ഛന്ദശ്ശാസ്ത്രത്തിൽ, മധ്യലഘുവായ ത്ര്യക്ഷരഗണത്തെ സൂചിപ്പിക്കുന്നതിന് 'ര'കാരം ഉപയോഗിക്കുന്നു.

## രേഫത്തിന്റെ വർണം

ര് + അ = ര 

ർ 

## ഇവകൂടി കാണുക
* അക്ഷരമാല
ല

മലയാള അക്ഷരമാലയിലെ ഒരു വ്യഞ്ജനാക്ഷരമാണ് **ല**.  

പരമ്പരാഗതമായി, അക്ഷരമാലയിൽ ഇതിനെ അന്തഃസ്ഥം അഥവാ മധ്യമം എന്ന വിഭാഗത്തിൽ ഉൾപ്പെടുത്തിയിരിക്കുന്നു.  ആധുനിക സ്വനവിജ്ഞാനപ്രകാരം വർത്സ്യവും നാദിയുമായ ഒരു പാർശ്വികവ്യഞ്ജനമാണ് ല.

## ഛന്ദശ്ശാസ്ത്രത്തിൽ
ഛന്ദഃശാസ്ത്രത്തിൽ ലഘുവിനെ സൂചിപ്പിക്കുന്ന സംജ്ഞയാണ് 'ല'. 

## സിദ്ധാർഥങ്ങൾ
## മലയാളത്തിൽ
## സംസ്കൃതത്തിൽ
ഇന്ദ്രൻ എന്നർഥമുള്ള പുല്ലിംഗശബ്ദമായും ദാനം എന്നർഥമുള്ള നപുംസകശബ്ദമായും ഉപയോഗിക്കുന്നു.

## ഇവകൂടി കാണുക
* മലയാള അക്ഷരമാല
വ

മലയാള അക്ഷരമാലയിലെ ഒരു വ്യഞ്ജനാക്ഷരമാണ് **വ**.  

അക്ഷരമാലയിൽ 'വ'കാരത്തെ അന്തഃസ്ഥം അഥവാ മധ്യമം എന്ന വിഭാഗത്തിൽ ഉൾപ്പെടുത്തിയിരിക്കുന്നു.  സ്വനവിജ്ഞാനപ്രകാരം പ്രവാഹിയായ ഒരു ദന്തൗഷ്ഠ്യവ്യഞ്ജനമാണിത്.  ബംഗാളിയിലും മറ്റുചില ഉത്തരഭാരതീയഭാഷകളിലും ഇതിന്റെ ഉച്ചാരണം 'ബ' എന്നാകുന്നു.

## സിദ്ധാർഥങ്ങൾ
### മലയാളത്തിൽ
### സംസ്കൃതത്തിൽ
* പുല്ലിംഗരൂപത്തിൽ വരുണൻ, രാഹു, വായു, ദേവൻ എന്നീ അർഥങ്ങൾ സിദ്ധിക്കുന്നു
* നപുംസകലിംഗരൂപത്തിൽ വായു, ഭുജം, പാർപ്പിടം, ശുഭം, തുണി, വരുണൻ, ഭക്തി എന്നീ അർഥങ്ങൾ

## ഇവകൂടി കാണുക
* മലയാള അക്ഷരമാല
ഭ

മലയാള അക്ഷരമാലയിലെ ഇരുപത്തിനാലാമത്തെ വ്യഞ്ജനാക്ഷരമാണ് **ഭ**.  മലയാളവ്യാകരണമനുസരിച്ച് വ്യഞ്ജനങ്ങളെ വർഗീകരിക്കുന്നതിൽ, 'പ'വർഗത്തിലെ ഘോഷമാണ് ഭ. സ്വനവിജ്ഞാനപ്രകാരം നാദിയും മഹാപ്രാണീകൃതവുമായ ഒരു ഓഷ്ഠ്യസ്പർശവ്യഞ്ജനമാണിത്. ഇതിലെ ഭ ഇങ്ങനായനെയല്ല എഴുതുന്നത്  

ഭഭഭഭഭഭഭ   

## ഇവകൂടി കാണുക
* മലയാള അക്ഷരമാല